text:
Cricket
Lu cricket (â littra: griddu) è nu sport di squatra jucatu tra dui squatri di unnici jucatura ciascunu.
La sò forma muderna si è sviluppata in Ngriterra, ed è pupulari principarmenti nnî paisi dû Commonwealth. Nta arcuni paisi nn'Asia dû Sud, cumpresi l'India, lu Pakistan, lu Bangladesci e lu Sri Lanca, lu cricket è d'assai tempu lu sport cchiù pupulari.
Lu cricket è, pi di cchiù, nu sport mpurtanti in Ngriterra, ntô Galles, in Australia, in Nova Zelanda, nta l'Africa dû Sud, ntô Zimbabwe e nnî Caraibbi anglufoni.
La lunghizza dû jocu - na partita spissu pò durari sei o cchiù urati p'ogni jornu, e nzinu a cincu jorna - cci sunnu assai pausi, pû pranzu e lu tè, e la ricca e cumpricata tirminuluggia, sunnu aspetti nutèvuli chi ponnu cunfùnniri chiddi li quali nun sunnu sperti di stu sport.
Pî canuscitura, lu sport e li cuncurrenzi ardenti tra li cchiù mpurtanti nazzioni di cricket furniscinu un passatempu appassiunatu, ch'alivoti havi addirittura pruvucatu disgrazzî dipromatici, particularmenti la seria di brutta fama di Bodyline jucata tra la Ngriterra e l'Australia dî anni 1930.
Vuci currilati[cancia | cancia la surgenti]


c: text/html

text:
Usain Bolt
Curriduri giamaicanu Usain Bolt diteni attuarmenti lu record dû munnu dâ cursa dî 100m. Battìu lu record dû munnu dî 100 metri na prima vota lu 31 di maiu 2008 a New York stabbilennu lu tempu di 9.72 secunni. Lu pricidenti record appartinìa a Asafa Powell, n'àutri giamaicanu, di dui cintèsimi cchiossai. Lu 16 di austu dû stissu annu Usain Bolt battiu lu sò stissu record stabbilennu u tempu di 9.69 ê Olimpiadi di Pechinu. Ê munniali di Berlinu, lu 16 di austu dû 2009 Bolt fici calari lu record a 9.58, attuali record munniali.
Bolt diteni macari lu record dû munnu dâ cursa dî 200m (sempri ê munniali di Berlinu dû 2009) e lu record dû munnu dâ staffetta dî 4x100m stabbilutu ê Olimpiadi di Pechinu dû 2008 cca squatra giamaicana.

robotstxt: allowed

filter: keep


text:
Need Your Loving Tonight
Need Your Loving Tonight è na canzuni de Queen, scritta da lu bassista ru gruppu John Deacon, ca fa parti ru discu The Game du 1980, a so B-Side è "Rock It (Prime Jive)" e fu sunata 'n Sud America ne cuncerti live du 1981. A canzuni è nfluinzata tantu da li Beatles, anche se a parti chitarristica avi n'ispirazioni cchiù rock, arriniscennu a dari a canzuni nu suonu power pop.
Performance live[cancia | cancia la surgenti]
Sta canzuni è stata sunata picca duranti u The Game Tour ne primi anni du 1980. Duranti i performance live, Brian May e Roger Taylor cantavanu sulamenti i ritornelli e Freddie Mercury sunava u chianuforti mentri Brian May sunava a chitarra.


text:
Ripostu
Ripostu (o U Ripostu ntâ parrata lucali) è un cumuni di 13.595 abbitanti dâ pruvincia di Catania.
Comu l'ètimu dû nomu dê Giarri, macari "Ripostu" si rifirisci a la prisenza di malazzeni.
Nutizii Stòrichi[cancia | cancia la surgenti]
Quarteri marinaru di l'antica Cuntea di Màscali, si spartìu d'idda ntô 1815 nzemi ê Giarri, ma ntô 1841 appi ricanusciuta la so' autunumía.
I primi abbitanti fôru missinisi e propiu iddi custruèru la prima cresia dâ Madonna dâ Littra (ancora oggi asistenti a la quali appartènunu li scavi archiuloggici). Ntô sèculu XIX ad·divintàu n centru mpurtanti ppi l'espurtazzioni dû vinu ppi via mari.
Duranti u Fascismu, Ripostu fu junciuta cchî Giarri e pigghiáu u nomu di Jonia.
U portu dû Ripostu ha' statu urtimamenti ngrannutu e abbirsatu ppû turismu.
Frazzioni[cancia | cancia la surgenti]
Turri (o Turri Archirafi), Carrubba, Quartireddu, Ruvittazzu.


text:
Lingua esperantu/Calabbrisi-Rumbiolu
L'esperantu è na lingua artificiali criata tra u 1872 e u 1887 d'u mèdicu polaccu Ludwik Lejzer Zamenhof. I scopi di sta lingua sugnu a parità di tutti i lingui chi si poti avìri sulu grazzi all'usu i na lingua neutra, e non usandu na lingua chi jè proprietà di nu populu. Quindi non è lingua ufficiali nta nudja[1] nazzioni. U nomi "esperanto" veni d'u pseudonimu chi usava Zamenhof quandu firmava: Doktoro Esperanto (Dottori Speranti, chi spera). Zamenhof prima a chjamava Lingvo Internacia (pron. /lingvo internazìa/) chi voli diri "lingua nternazziunali".
Ìndici
- 1 Storia
- 2 Filusofia
- 3 Alfabbetu e pronuncia
- 4 Nu pocu i grammatica
- 5 Classificazioni linguistica
- 6 Origgini d'i palori
- 7 Esempi di lingua
- 8 Usi
- 9 Annotazzioni
- 10 Bibbliografia
- 11 Ligami nta progetti wiki
- 12 Ligami nta internet
Storia[cancia | cancia la surgenti]
Zamenhof campava a Białystok, na città chi mo è nta Polonia, ma prima era ufficialmenti nt'o territoriu i l'Imperu Russu. Nta sta città pe motivi storici nc'eranu quattru populi diversi: russi, polacchi, tedeschi e ebbrei, ognunu c'a lingua soi, e ognunu in disaccordu cu l'atru. Comu scrissi nt'a na lìttara[2], Zamenhof suffrìa nta Białystok, anduvi si potìa capisciri megghju ca nta atri posti u problema linguisticu e i differenzi chi cria. Nu jornu lejìu i scritti "svejcarskaja" (portineria) e "konditorskaja" (pasticceria) e nci vinni a penzata ca c'u suffissu "-skaja" si potenu formari tanti paroli chi indicanu posti anduvi si faci ncuna cosa (putihgi o posti anduvi si faci nu lavuru [1]): stu meccanismu di suffissi (e prefissi) fu poi una d'i caratteristichi i l'esperantu. Cuminciau quindi u pensa a na lingua artificiali (chi quindi non apparteni a nudju popolu) e criau na prima versioni cu l'aiutu i certi cumpagni i scola, chi poi però abbandunaru u proggettu. Furu d'aiutu i lingui chi Zamnehof parrava tutti i jorna (polaccu, russu) o chidji chi studiava (francisi, tedescu, nglisi, grecu, latinu, ebbraicu). Quandu cuminciau l'università nt'a Russia, pàisa, preoccupatu pe sta distrazzioni d'u figghju, vrusciàu u primu proggettu i lingua nternazziunali. Quandu Zamenhof tornàu, tornau a lavurari o proggettu, criàndu vari lingui sempri cchjù raffinati, finn'a quandu nt'o 1887 a pubblicàu nt'o Primu libbru (Unua libro), pubblicatu c'u pseudonimu "Doktoro Esperanto" (Dotturi Speranti, chi spera).
Movimentu esperantista[cancia | cancia la surgenti]
Viàtu doppu a pubblicazzioni i l'Unua libro a lingua si diffondìu tra l'intellettuali e genti cumuni. Nt'o 1905, a Boulogne-sur-Mer (Francia) nci fu u primu congressu esperantista, e fu fatta a "Dichiarazzioni i Boulogne" chi definìa l'esperantismu. I stu momentu in poi a comunità esperantista fici a storia i l'esperantu, e no cchjù Zamenhof, mentri i congressi esperantisti continuaru ogni annu, finn'a mo (a parti i l'anni d'i Guerri Mondiali). N'atru congressu storicu fu chidu i Praga d'u 1996, anduvi fu scrittu u "Manifestu i Praga", chi tratta megghju a filusofia d'u movimentu.
Filusofia[cancia | cancia la surgenti]
I megghju riassunti d'a filusofia esperantista su' a Dichiarazzioni i Boulogne, ma soprattuttu u Manifestu i Praga.
L'idea fu chidja u si faci na lingua facili u si mpara (si spendinu pocu sordi e tempu), e neutra pe l'usu nternazzionali, apparandu tutti i nazzioni (cunquistati e cunquistaturi). Siccomu avarrìa u jè usata sulu pe sacunda lingua sulu quandu si parra cu furasteri si sarvarrènu i lingui 'n perìculu e si eliminarrenu i vantaggi i cu nescìu nt'a nazzioni chi esporta a lingua (a nazzioni forti), chi parra megghju i l'atri. È forzi l'unica lingua chi poti èsseri candidata comu lingua franca nta l'Unioni Europea - pecchì è già canusciuta e usata d'a fini d'u 1800 - sparti d'u nglisi, chi però non è neutru e duna vantaggiu a Regnu Unitu[3].Quindi, vantaggi senza prezzu pe na nazzioni sula, mentri cu l'esperantu si vorrìa u si mentinu tutti o stessu livellu.
Nu modellu chi certi esperantisti vorrenu è: nu eventuali dialettu (o lingua locali) u si parra cu i paisani, na lingua ufficiali p'a nazzioni propria, e l'esperantu p'o mundu.
Simbuli[cancia | cancia la surgenti]
A bandera tradizzionali i l'esperantu rappresenta a filusofia i sta lingua: è virdi, e subb'all'angulu atu a sinistra àvi na stidja virdi a cincu punti nta nu riquadru jancu. U virdi significa speranza p'o futùru, u jancu a paci, e a stidja a cincu punti i cincu continenti abbitati uniti. N'atru simbolu famosu è u Jubilea, na bandera janca cu dui "e" simmetrichi e virdi chi rappresentanu u mundu. Puru nta sta bandera i culuri jancu e virdi significànnu paci e speranza p'o mundu.
Alfabbetu e pronuncia[cancia | cancia la surgenti]
L'alfabbetu i l'esperantu usa 22 lìttari di l'alfabbetu latinu:
- a, b, c, d, e, f, g, h, i, j, k, l, m, n, o, p, r, s, t, u, v, z
cchjù àtri sei lìttari formati medianti nu signu:
- ĉ, ĝ, ĥ, ĵ, ŝ, ŭ
In totali, sugnu 28 lìttari. Pe ogni lìttara nc'è sulu nu sonu, e ogni sonu poti esseri scrittu sulu medianti na lìttara, e no cchjù. L'accentu di ogni parola cadi subb'a penultima vocali sempri; nci sugnu dui menzivocali (j e ŭ) chi formanu dittonghi si su' vicini all'atri vocali e non pìgghjanu mai l'accentu, e quindi no su' cuntati quandu si faci a divisioni n sìllabi.
I littari i l'esperantu e a pronuncia loru sacundu l'alfabbetu foneticu nternazziunali:
Nu pocu i grammatica[cancia | cancia la surgenti]
U dottori Zamenhof era poliglotta e quindi criàu na grammatica facili pigghjandu ispirazioni di tanti lingui naturali parrati, i 'duvi vèninu paroli e reguli i grammatica. Siccomu nenti fu mbentatu, assai perzuni preferiscinu u chjamanu sta lingua "pianificata". Era affascinatu d'a flessioni minima d'a lingua nglisi, chi ispirau a flessioni d'i verbi, cu differenzi mportanti.
L'articulu è unu sulu (non cangia per generi e nùmaru), e jè determinativu (la). Si ncuna cosa è indeterminata, basta nomm'u si menti l'artìculu:
- La libro = U libbru
- Libro = (Nu) libbru
Pronomi perzunali[cancia | cancia la surgenti]
I pronomi perzunali sunnu i seguenti:
Diricàti: nomi, aggettivi, verbi e avverbi[cancia | cancia la surgenti]
Ogni parola è formata i na diricata, o puru cchjù di una misi anzemi (agglutinazzioni). A stessa diricata poti apparteniri a nu tipu grammaticali a sacundu i l'urtima vocali soi. Pigghjamu a diricata "muzik-":
- muziko = musica (-o è a terminazzioni d'i nomi)
- muzika = musicali (-a è a terminazzioni i l'aggettivi)
- muziki = sonari, fari musica (-i è a terminazzioni d'i verbi all'infinitu)
- muzike = musicarmenti (-e è a terminazzioni i l'avverbi)
Cusì, canuscendu una sula i sti paroli, quandu si ncuntra n'atra si capisci u significatu.
Verbi[cancia | cancia la surgenti]
Tutti i verbi su regulari. I modi e tempi d'i verbi si distìnguinu sulu d'i desinenzi, senza u si usanu ausiliari p'o modu verbali; i desinenzi non cangianu a sacundu d'a perzuna verbali, ma sulu a sacundu d'u modo e d'u tempu[6]. È forzata quindi a presenza d'u soggettu: "Mi vidas" significa "Io viu", "Pascali vidas" significa "Pascali vidi". Non servi u soggettu sulu si u verbu è impersonali: "Pluvas" = "Chjòvi".
Tabella riassuntiva d'i terminazzioni d'i tempi verbali:
Nc'è puru a coniugazioni composta, chi si forma cu i participi misi anzemi o' verbu èsseri ("esti").
Nomi e aggettivi[cancia | cancia la surgenti]
L'aggettivu poti veniri prima o doppu d'u nomi:
- Bela domo = Domo bela = Casa bedja
U plurali di verbi e aggettivi si forma sulu mentendu na "-j" a fini parola:
- La libro bona = U libbru bonu → La libroj bonaj = I libbra boni
Siccomu a lìttara "j" è na menzavocali, l'accentu resta subb'a stessa vocali anduvi si trova o singolari:
- Libro bona (pron. /lìbro bòna/) → Libroj bonaj (pron. /lìbroi bònai/)
Si nu nomi (e l'aggettivi soi) è complementu oggettu, allura si aggiungi na "-n" a fini. Si poti cusì cangiari l'ordini d'i paroli senza u si perdi u significatu d'a frasi (cangia sulu l'enfasi):
- Viro legas bonan libron. = Viro bonan libron legas. = Bonan libron legas viro = ... = N'omu leggi nu libbru bonu.
St'aggiunta d'a terminazzioni "-n" si chjama accusativu, e vali puru p'e pronomi perzunali, pemm'u si formanu i pronomi perzunali oggettu:
- Mi vidas lin. = Mi lin vidas. = Lin mi vidas. = Io viu ad idju.
L'aggettivi non ànnu generi femminili e maschili, ambeci i nomi chi indicanu esseri i sessu femminili finiscinu cu "-ino":
- filo (figghju) → filino (figghja)
- kato (gattu) → katino (gatta)
Tutti i nomi chi non indicanu perzuni o animali su neutri.
Classificazioni linguistica[cancia | cancia la surgenti]
I paroli su di origini indoeuropea, ma a grammatica si avvicina i cchjù a lingui non indoeuropei, comu u turcu, u giapponisi o u finlandisi, pecchì àvi caratteristichi agglutinanti. Comu lingua artificiali è classificata lingua d'aiutu nternazzionali (scopu u rendi cchjù facili i comunicazzioni tra i nazzioni).
Origgini d'i palori[cancia | cancia la surgenti]
I diricati chi formanu i paroli furu pigghjati soprattuttu dî: lingui germanichi (tedescu e nglesi...), lingui neolatini (francisi, spagnolu, italianu, latinu...) e lingui slavi (polaccu, russu...). Ncunu sempiu di parola e a lingua d'origgini su scritti ccà sutta. U si teni cuntu ca i vocali a fini parola indicànnu a categoria verbali (-o ìndica nu nomi, -e n'avverbiu, -i nu verbu, -a n'aggettivu):
- birdo = acedju → nglisi bird + "-o"
- rajto = dirittu → nglisi right scrittu però comu si pronuncia in esperantu: "rajt" (pron. /ràit/) + "-o"
- domo = casa → polaccu dom + "-o" (diricata indoeuropea, apposta assumigghja o latinu "domus")
- muziko = musica → parola comuni europea
- ĉielo = celu → italianu cielo
- patro = patri → latinu (ma simili cu a maggior parti d'i linugui indoeuropei, pecchì è na diricata indoeuropea)
I paroli cchjù recenti veninu di lingui puru non (indo)europei. Pigghjamu pe esempiu:
- samurajo = samurai (giapponisi)
- Budho = Budda
O lingui non famosi (attraversu i lingui nazzionali):
- ndujo = nduja (italianu meridionali estremu, salami calabbrisi tipicu d'a provincia i Vibbu)
Però in generali, a maggioranza dî paroli veninu dî famigghji linguistichi montugati prima.
Agglutinazzioni[cancia | cancia la surgenti]
Ad ogni diricata, sparti d'a vocali chi indica a categurìa grammaticali, si ponnu aggiungìri puru atri diricati, oppuru suffissi o prefissi u si cangia u significatu:
- mal- (prefissu chi indica significatu cuntrariu) + bela (bedju/a) = malbela (bruttu/a)
- muziko (musica) + ilo (strummentu) = muzikilo (strummentu musicali)
- akvo (acqua) + birdo (acedju) = akvobirdo (acedju d'acqua)
I correlativi[cancia | cancia la surgenti]
N'esempiu di agglutinazioni perticolari su' i correlativi, paroli formati cu cincu prefissi e novi suffissi, e chi apparteninu a diversi parti d'u discurzu grammaticali. Servinu pe domandi, risposti, indicazzioni, ecc.
Esempi di lingua[cancia | cancia la surgenti]
Nu pezzu curtu, ma chi ammustra assai caratteristichi i l'esperantu è u Patri nostru, chi ccà sutta è in esperantu, e poi nta na traduzzioni:
Nta sti pocu righi si ponnu vidiri usati verbi all'indicativu e volitivu, e (evidenziati) correlativi, u prefissu d'u contrariu mal- e atri suffissi, comu -igi (rendiri, fari diventari): l'aggettivu libera (libbaru/a) diventa liberigi (libbarari, rendiri lìbbaru).
Frasi utili[cancia | cancia la surgenti]
- Ciau = Saluton
- Comu ti chjami? = Kiel vi nomiĝas?
- Io mi chiamu... = Mi nomiĝas...
- Comu t'a passi? = Kiel vi fartas?
- Bona jornata! = Bonan matenon!
- Bona sira! = Bonan vesperon!
- Bona notti! = Bonan nokton!
- Grazzi, e bona jornata! = Dankon, kaj bonan tagon!
- Paci! = Pacon!
Usi[cancia | cancia la surgenti]
L'esperantu veni usatu pe traducìri operi di atri lingui naturali, ma puru pemm'u si scrivi direttamenti (poesii, e prosa) dandu dimostrazzioni ca poti èsseri na lingua "viva". I circuli esperantisti (a 'ssai di perzuni chi aderiscinu su' giuvani) si riuniscinu e fannu inizziativi i tutti i tipi parrandu esperantu.
Nci su' proposti u si usa l'esperantu comu lingua franca nta l'Unioni Europea[7] pecchì si evitarrìa u si spendi u 40% d'u bilancio pe traduzzioni[8], senza u s'avvantaggia nudja nazzioni.
U messali cattolicu fu puru traduciutu ufficialmenti in esperantu. I papi danno l'aguri i Natali e Pasca in esperanto, nt'o salutu Urbi et orbi[9].
A San Marinu l'esperantu è a lingua di l'Accademia Nternazziunali d'i Scienzi (Akademio Internacia de la Sciencoj)[10].
All'Olimpiadi di Pechinu d'u 2008 l'esperantu fu una d'i pocu lingui ufficiali p'a diffusioni d'i notizzi olimpichi[11].
Annotazzioni[cancia | cancia la surgenti]
- ^ a b Pe' l'ortografia i st'articulu vidi ccà. U digramma (coppia di lìttari) "dj" si leggi comu u sonu francesi di "j" di jour o esperantista "ĵ". Non si poti usari "j" in calabbrisi pecchì sta littara indica già u sonu di jornu, e quindi si faciarrìa cumpusioni. Stu sonu è forzi presenti sulu nt'o cumuni i Rumbiolu (cuntandu i parrati d'a Zona meridiunali estrema i l'Italia).
- ^ Litero al N. A. Borovko, Lettera a N. A. Borovko
- ^ Pe lingua franca si voli diri ca i leggi e i direttivi su scritti nta na lingua unica, e tutti i paìsi poi si traducinu i leggi nt'a lingua loru. Si a lingua franca è na lingua nazzionali, allura i paisi chi a esportaru ànnu menu spisi i traduzzioni (milioni di euru ogni annu), i perzuni fannu viaggi d'istruzzioni nta chidju paìsi, e i politici i chidja nazzioni avarrènu cchjù probabbilità u vincinu n'elezzioni e u suminànnu idei e penzèri, pecchì sannu u su' convincenti cchjù i l'atri nt'a lingua matri loru. Na cosa sìmili succedi nt'o concorsu Miss Universu, anduvi vincinu quasi sulu i partecipanti chi sannu u parranu nglisi a livellu avanzatu
- ^ "Ci" significa tu, "vi" significa vui. Però l'usu formali (parrari "i vui") prevalìu subb'a l'usu informali, quindi di solitu si usa "vi" puru tra amici, ma usari "ci" non è sbagliatu
- ^ Es.: Oni vivas = Si campa
- ^ Sta mancanza i flessioni deriva d'u 'nglisi. Ma a differenza d'u 'nglisi, non cangia u verbu u s'adatta a' terza perzuna singulari, e mancu si usanu ausiliari u si cangia modu verbali, u si formanu negazzioni o interrogazioni (do, would, let, shall/will...)
- ^ Comitato Nazionale di Difesa delle Lingue e delle Culture
- ^ Irene Bignardi, Le piccole utopie (a pag. 152), Feltrinelli, 2003, ISBN 8807170833 -- anteprima subb'a Google Libri
- ^ Toscana oggi. URL spiatu lu 23-10-2008.
- ^ Situ ufficiali: Accademia Internazionale delle Scienze di San Marino. URL spiatu lu 15-05-2008. (AIS, Akademio Internacia de la sciencoj)
- ^ Gruppo esperantista marchigiano. URL spiatu lu 15-05-2008.
Bibbliografia[cancia | cancia la surgenti]
Storia e dati generali[cancia | cancia la surgenti]
- Ludwik Lejzer Zamenhof. Letero al N. Borovko ("Lettera a N. Borovko"), 1895. codici ASIN B000891FP2
- William Auld. La fenomeno Esperanto ("Il fenomeno esperanto"). Rotterdam. Universala Esperanto-Asocio. 1988
- Claude Piron. La bona lingvo (La lingua buona) trattato sulla lingua, Paperback, 1989. ISBN 978-963-571-294-6
- Claude Piron. Psikologiaj reagoj al Esperanto (Reazioni psicologiche all'Esperanto) (saggiu 1988)
- Edmond Privat. Vivo de Zamenhof (Vita di Zamenhof), ELibro, 2001. ISBN 91-7303-127-5
- Ulrich Lins. La lingua pericolosa. Storia delle persecuzioni contro l'esperanto sotto Hitler e Stalin. Traccedizioni. 1990. ISBN 8872050006
- Pierre Janton. Esperanto. Lingua, letteratura, movimento. Cooperativa Ed. Esperanto. 1996. ISBN 8885872077
- Francesco Amerio; G. Bonvecchiato; Gian Carlo Fighiera. Esperanto: dati e fatti. FEI Fondo Marelli. 2002. ISBN 88-85872-11-5
- Giordano Formizzi, Le radici culturali dell'esperanto. La pedagogia di Giovanni Amos Comenio. Gabrielli Editori. 2006. ISBN 8860990076
- Carlo Minnaja. L'esperanto in Italia. Alla ricerca della democrazia linguistica. Il Poligrafo. 2007. ISBN 8871155467
Grammatica e lessicu[cancia | cancia la surgenti]
- Ludwik Lejzer Zamenhof. Internacia lingvo, 1887 codice ASIN B0000CJ1VA
- L.L. Zamenhof. Unua Libro (Primo libro), 1905 (I ristampi i l'Unua Libro non ànnu codici ISBN)
- L.L. Zamenhof. Fundamento de Esperanto. Edistudio. 1991. ISBN 88-7036-046-6
- Bruno Migliorini. Manuale di esperanto. Cooperativa Editoriale Esperanto, Milano, 1995. ISBN 88-85872-04-2
- Roger Imbert; Tibor Sekelj; Ivica Spoliarek. Esperanto. Introduzione alla lingua internazionale. Cooperativa Ed. Esperanto. 1993. ISBN 8885872034
- René de Saussure. Fundamentaj reguloj de la vort-teorio en esperanto (Regoli fundamentali d'a teoria lessicali nta l'esperantu). ELibro. 2003 ISBN 91-7303-191-7
- Carlo Minnaja. Vocabolario italiano-esperanto. Cooperativa Ed. Esperanto. 1996. ISBN 8885872050
L'esperantu nt'a scola[cancia | cancia la surgenti]
- The League of Nations and Esperanto - 1921-1922, British Esperanto Association, Londra, 1922, pag. 12.
- Ippolito Piatti, La Conferenza di Ginevra e il problema della introduzione dell'Esperanto nelle Scuole, Società Esperantiste Milanesi, Milano, 1922, pag. 8.
- La Conferenza Internazionale per l'insegnamento dell'Esperanto nelle scuole, L'esperanto, anno 9, n. 5, pagg. 98-106, Verona - San Vito al Tagliamento, aprili 1922.
- Ecole des Sciences de l'Education (institut Jean Jacques Rousseau), Conférence Internazionale pour l'Enseignement de l'Espéranto dans les Ecoles - réunie au Secrétariat de la Société des Nations - du 18 au 20 Avril 1922 - Compie-rendu sommaire en francais, Ginevra, 1922.
- Schroeter, Esperanto und weltliche Schule, in Die freie Schule, anno 111 n. 30, Herne, luglio 1923, pagg. 127-128.
Ligami nta progetti wiki[cancia | cancia la surgenti]
- "Wikilibri italiana" àvi nu corsu di esperantu bonu
Ligami nta internet[cancia | cancia la surgenti]
- Versioni pe internet e pe computer d'u vocabulariu italianu-esperantu i Carlo Minnaja
- Corsu multimediali Italianu-Esperantu gratis (Microsoft Windows e Linux)
- Manuale di esperanto, Bruno Migliorini (distribbuzzioni lìbbara, pdf)
- Parra comu mangi, argomentazzioni subb'all'esperantu, riferimenti e grammatica leggera; cu na sezzioni di critichi e discusioni subb'a l'esperantu
- Situ cu testi in esperantu gratis (pdf)
- Elibroj, operi famosi traduciuti in esperantu gratis (pdf)
- Storia i l'esperantu


text:
Lingua siciliana
La lingua siciliana eni na lingua rumanza (niulatina) parrata suprattuttu ntâ Sicilia, ma videmma a lu cuntinenti. Sparti ca lu sicilianu di Sicilia, li parlati miridiunali comu lu calabbrisi centru-miridiunali, lu salentinu (parratu nta tutta la pruvincia di Lecci, casi tutta chidda di Brìndisi menu Fasanu e Cisterninu), lu tarantinu miridiunali (parratu ntô sud di la pruvincia di Tàrantu) e lu cilentanu (parratu ntô Cilentu, Campania) sunnu puru di tipu sicilianu (appartèninu ô gruppu sicilianu). Sti parlati d'Italia miridiunali fannu parti dâ lingua siciliana 'n senzu largu.
Ethnologue [2] discrivi la lingua siciliana comu na lingua abbastanti distinta di lu talianu, tantu di putìrilu cunziddirari na lingua spartuta.
Ìndici
- 1 Polisemìa dâ sprissioni "Lingua siciliana"
- 2 Cui la parra
- 3 Carattirìstichi ginirali dâ lingua siciliana
- 4 Ricanuscimentu dâ lingua siciliana
- 5 Rifirenza di Ethnologue circa la lingua siciliana
- 6 Parrati siciliani di Sicilia
- 7 Li nfruenzi antichi
- 8 Sviluppu linguìsticu nzinu dû mediu evu
- 9 Èbbica spagnola nzinu a oi
- 10 Asempî dâ lingua scritta (attraversu li sèculi)
- 11 Li tèmpura di motu
- 12 Formi di verbi particulari
- 13 Trascrizzioni dû sicilianu
- 14 La valurizzazzioni dû sicilianu
- 15 Lijami nterni
- 16 Taliati macari
- 17 Lijami di fora
- 18 Nutanni e rifirimenti
- 19 Bibbliografìa
Polisemìa dâ sprissioni "Lingua siciliana"
È ntirissanti nutari ca la sprissioni "lingua siciliana" pò significari dui cosi:
- 1. Lingua siciliana n senzu ristrittu: nzemi dî parrati siciliani ("sicilianu di Sicilia")
- 2. Lingua siciliana n senzu largu: Sistema linguìsticu sicilianu (calabbrisi centru-miridiunali, salentinu, sicilianu di Sicilia) ca li talianisti chiàmanu "Italiano meridionale estremo".
Puru siddu verti scrittura siciliani ùsanu ancora la sprissioni "Lingua siciliana" sulu n senzu ristrittu, zoè sulu pi li parrati dâ Sicilia, ginirarmenti li scinziati ntirnazziunali ùsanu la sprissioni "Lingua siciliana" n senzu largu pi zoccu pàrranu li calabbrisi (chiddi dâ Calabbria centru-miridiunali), li siciliani e li salentini.
Lu salentinu e lu calabbrisi sunnu cunzidirati di li scinziati comu parrati di tipu "sicilianu" pi mutivi funètici, lissicali e grammaticali. Puru siddu lu calabbrisi e lu salentinu nun dirìvanu direttamenti dû sicilianu di Sicilia, foru assai nfruinzati d'iddu. Oi nun si pò usari la sprissioni "Lingua calabbrisa" e mancu chidda "Lingua salentina" pirchì scintificamenti lu salentinu e lu calabbrisi nun ponnu èssiri cunzidirati comu lingui spartuti dâ lingua siciliana n senzu largu.
Ntô passatu la lingua siciliana n senzu largu fu nfruinzata dû francisi, dû pruvinzali, e dû nurmannu (tri parrati di tipu gàllicu) e Ethnologue dici ca sta lingua avissi a èssiri classificata comu "Rumanza miridiunali" mmeci di "Itàlica-uccidintali".
Cui la parra
La lingua siciliana n senzu largu veni parrata di circa 10 miliuna di pirsuni (zoè di na pupulazzioni nettamenti supiriuri a tanti lingui europei, comu lu finlannisi 6 000 000, o lu danisi 5 326 000) ntô munnu, sparsi pi mitati 'n Sicilia, e l'àutra mitati 'n Calabbria, nnô Salentu e nnô Cilentu e dî cumunitati di l'emigrati a l'èstiru ca trasmèttinu li sò parrati di patri a figghiu. La maiuranza di st'ùrtimi casi s'attròvanu ntê paisi ca hannu attiratu assai emigrati siciliani, calabbrisi, salentini duranti lu cursu dû sèculu passatu, particularmenti, li Stati Uniti d'Amèrica, lu Canada, l’Australia e l’Argintina. Nta l'ùrtima vintina d'anni, assai siciliani e calabbrisi migraru puru nnî banni nnustriali di la parti nord di l'Italia, e videmma ntô restu di l'Europa, spiciarmenti n Girmania, Svìzzira, Francia e Belgiu.
Carattirìstichi ginirali dâ lingua siciliana
La lingua siciliana, ca diriva dû latinu vulgari, è cumpunuta di tri varianti principali (salintinu, calabbrisi centru-miridiunali, e sicilianu di Sicilia). Sta lingua nterriggiunali havi certi carattirìstichi propi ca la rènninu diversa di l’àutri lingui ca sunnu parrati ntî zoni cunfinanti. Li tratti ginirali siquenti (cu asempi ntê tri granni varianti: siclianu, calabbrisi e salintinu) sunnu accarunu di li canciamenti dû latinu ca si fìciru duranti l’evuluzzioni dâ lingua siciliana.
Vucalismu
- Tratti cumuni cu tanti àutri lingui neolatini:
- Mantinimentu dâ prununza graputa dî vucali tònichi latini Ĕ e Ŏ (TERRA → tèrra ; FOCUS → fòcu)
- Tratti cumuni cû latinu:
- La lingua siciliana è cunzirvativa e dunca lìmmita lu sviluppu dî dittonghi puru siddu chisti sunnu prisenti ntê tri zoni (Sicilia, Calabbria, Salentu):
([o] o è cchiù diffusu di ([wo] uò : ròta-ruòta)
([e] e è cchiù diffusu di ([je] iè : vèntu-vièntu)
([e] e è cchiù diffusu di ([ja] ià : tèmpu-tiàmpu)
([o] o è cchiù diffusu di ([wa] uà : lòcu-luàcu, picciòttu-picciuàttu)
([o] o è cchiù diffusu di ([we] uè : pòrcu-puèrcu, pòcu-puècu)
- Tratti cumuni cû gruppu dittu italu-rumànicu:
- Cunzirvazzioni dî vucali finali nun accintati (MURUS, FLOREM → muru ; hjuri / hjuri, jure / fhiore)
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Cunzunantismu
- Tratti cumuni cû napulitanu :
- Canciamentu dî gruppi latini PL, CL, FL- (PLANGERE, CLAVEM, FLOREM → chiànciri / chjàngiri, chjàngira / chiàngire ; chiavi / chjavi / chiave ; hjuri / hjuri, jure / fhiore).
- Tratti cumuni cû sardu, cû còrsu e cu certi parrati àrabbi :
- Cacuminalizzazzioni dû gruppu latinu LL- (CABALLUM → cavaddu / cavaddhu / cavaddhru, caaddhru).
- Tratti cumuni câ lingua tarantina :
- -li-→ gghi / gghj / j ; MULIERE → mugghieri / mugghjera, mugghjere / mugghiere, mujere;.
- c'l- → cchi / cchj / cchi ; AURICULA → *auric'la → auricchia / aricchja / oricchia.
- Tratti cumuni cu li parrati dî banni miridiunali dâ Spagna e dû Portugallu:
- Assimilazzioni friquenti ma nun sistèmatica dî gruppi cunzunàntici -MB-, -ND-> -mm-, -nn- (CAMBA, MANDARE> jamma, gamma / gamba / camba, camma ; mannàri / mandàri, mandàra, mannàre / mannàre, mandàre).
- Tratti cumuni chî lingui niulatini miridiunali:
- Lu gruppu latinu -CT- si cancia, e ntâ lingua siciliana n particulari stu nessu addiventa -TT- (LACTE, FACTUM → latti / lattu / latte ; fattu / fettu → è l'evuluzzioni finali dî furmi medievali lacti, factu)
- Tratti cumuni câ majuranza dî lingui rumànichi :
- -ni- → gn ; COMPÀNIUM → cumpagnu
Pi cchiù dittagghi, liggiti l'artìculu Paraguni tra sicilianu, calabbrisi e salintinu.
Sistema di scrittura
Lu sistema di scrittura cchiù usatu pi scrìviri la lingua siciliana è ginirarmenti di tipu latinu, e chistu nta tutti li tri varianti: sicilianu di Sicilia, calabbrisi centru-miridiunali, e salintinu.
Littri e sona
L'alfabbetu sicilianu è casi lu stissu di chiddu talianu, câ diffirenza ca lu sicilianu riteni la «j». La «j» s'attrova ô principiu di tanti palori siciliani[3], p'asempiu: jinnaru, jiri, jìnchiri, jornu, jattu, eccetra. Nta stu circustanzu, la «j» havi la qualitati di nu cunzunanti, e dunca s'havi a scriviri «lu jornu» (e no «l'jornu»). Si vidi puru li formi «innaru», «iri» e «iornu» (nnô postu di «jinnaru», «jiri» e «jornu»). Sparti dâ ambiguitati ca sti formi pòrtanu, lu verbu «jiri» scrittu «iri» poi nn'havi li soi limmitazziuna scrivennu ntô passatu rimotu, p'asempiu: «iu ìi» (o iìi?) e «iddu iu». Si vidi sùbbitu ca «ju/iu jìi» e «iddu jìu» si prisèntanu cchiù chiari e puliti. Comu lu talianu, la «j» si usava 'n pusizzioni ntirvucàlica, ma puru ntô sicilianu si sta spirennu adaciu adaciu. Asempi: haju-haiu; maju-maiu; staju-staiu; vaju-vaiu; eccetra. Ma a li voti, puru st'usu arresta mpurtanti ntô sicilianu pi fari lu lèggiri cchiù chiaru e fàcili. N'asempiu è la palora «addijiri» mmeci di «addiiri». Si vidi sùbbutu ca l'ùrtima forma addiventa assai ambìgua pi chiddi ca nun canùscinu la palora. S'attròvanu tanti asempi di stu gèniri.
Lu sonu dâ «J» si cancia ô principiu di na palora, addippinnennu quali littra veni prima, p'asempiu: «haiu a jiri» si prununza /aiu agghiri/; e «un jornu» si prununza /ungnornu/.
La grammàtica di Sarvaturi Camilleri [4] porta macari la littra «DD», lu sonu retruflissivu ca si senti 'n «beddu». Facirmenti sta littra rapprisenta lu sonu cchiù distintu dû sicilianu. Puru siddu rapprisenta nu sonu unicamenti sicilianu, lu fattu è ca la gràfica pi stu sonu hà statu sempri na cosa disfìcili ntô senzu d'arrivari a n'accordu tra li scrittura siciliani. Si vidi spissu «DDR» e «DDH» ma la majuranza dî scrittura ùsanu (e usaru) la «DD» simpricimenti.
N'àutru sonu sicilianu chi hà sempri avutu li soi difficurtati, e lu sonu sicilianu chi discenni dû latinu «FL», p'asempiu flatus = «ciatu»; flumen = «ciumi», eccetra. Certi scrittura spirimintaru cu la «ç» pi riflèttiri stu sonu (anticchia comu lu sonu «sci-» ma cchiù strascinanti). Ma quasi tutti li scrittura cèlibbri, e li studiusi comu Giuseppi Pitrè e Camilleri[5], usaru la «ci» sìmprici. Li vucabbulari di Piccittu[6] pòrtanu sta gràfica, ma ntô stu casu chiossai pi fari chiaru la prununza ca pi suttaliniari lu scrìviri.
Cci nni sunnu n'àutru dui soni particulari chi mèritanu na discussioni:
- «STR», p'asempiu: «strata». Stu sonu 'n sicilianu è diffirenti di chiddu chi s'attrova ntô talianu. La «t» s'arresta muta, e tra la «s» e la «r» si senti nu friscu finu.
- «NG», p'asempiu: «longu» (chi si senti pi certi zoni ntâ Sicilia). N'àutra vota, stu sonu è diffirenti di chiddu chi s'attrova ntô talianu, unni la «g» porta nu sonu duru. Lu sonu sicilianu è sìmili a chiddu ngrisi ntâ palora: long, zzoè, nu sonu anticchia nasali. Pi certi parrati, la «ng» si muta 'n «nc», p'asempiu: «loncu». Pi quasi tuttu la Sicilia, lu funema «gua» si prununza s'avvicina chiutostu la prununza di «qua», p'asempiu: «lingua».
Vucali mòbbili
La «e» e la «o» hannu na carattirìstica particulari ntô sicilianu. Si mùtanu rispettivamenti 'n «i» e «u» quannu pèrdinu l'accentu tònicu. Camilleri li chiama li vucali mòbbili.
Asempi: veru - viritati; cottu - cuttura; sola - suletta; pedi - pidali; lettu - littinu; ventu - vintagghiu; sonnu - sunari; coru - curista; testa - tistardu; tronu - truniari; frenu - frinari; volu - vulari; sonu - sunari; lotta - luttari.
Si tratta di na rèula assai custanti ntô sicilianu, ma li ccizzioni s'attròvanu, spiciarmenti tra li tèrmini cchiù muderni. Pi quantu riguàrdanu li cuniugazzioni dî verbi, sta rèula si rispetta senza nudda ccizzioni[7], p'asempiu:
- ju attrovu, tu attrovi, iddu attrova, nuiàtri attruvamu, vuàutri attruvati, iddi attròvanu
- ju cercu, tu cerchi, iddu cerca, nuiàtri circamu, vuàutri circati, iddi cèrcanu.
Ricanuscimentu dâ lingua siciliana
Lu sicilianu nun è ricanusciutu comu lingua ufficiali di nudda banna, mancu n Italia. Nun cc’è nuddu stitutu ufficiali, n Sicilia o fora, ca règula la lingua nta nudda manera.
Lu Parramentu riggiunali nnipinnenti dâ Sicilia fici na liggi pû nzignamentu dû sicilianu pi tutti li scoli, ma l’avanzati ntô sistema aducativu hannu statu assai adaciati chi menzi fracchechi.
Rifirenza di Ethnologue circa la lingua siciliana
Li noma dâ lingua siciliana chi sunnu pussìbbuli cumprènninu: Càlabbru-Sicilianu, Sicilianu, Sìculu[8]. Lu tèrmini "Càlabbru-Sicilianu" fa rifirimentu ô fattu ca na forma dû sicilianu veni parrata ntâ strimitati miridiunali dâ Calabbria. La palora "sìculu" discrivi unu di cchiù granni gruppi pristòrici chi campàvanu ntâ Sicilia prima dâ vinuta dî Greci antichi duranti lu sèculu VIII a.C. (viditi sutta). Veni usata puru comu aggittivu pi discrìviri, spissu 'n parti, l'urìggini di na pirsuna, p'asempiu: sìculu-miricanu o sìculu-talianu.
Parrati siciliani di Sicilia
N Sicilia, li gruppi dialittali o riggiuni dialittali principali unni li parrati sunnu cchiù o menu omuggenî sunnu[9]:
- Sicilianu uccidintali (Palermu, Tràpani, Girgenti cintrali-uccidintali)
- Metafunètica cintrali
- Metafunètica sud-est
- Nonmetafunètica livanti (chi cunteni la pruvincia di Catania, la secùnna citati cchiù granni dâ Sicilia)
- Missinisi (la pruvincia di Missina)
- Ìsuli Eolî
- Pantiscu (l'ìsula di Pantiddaria)
- Càlabbru miridiunali
- Salentinu (pruvincia di Lecci e parti di li pruvincî di Brìndisi e di Tàrantu)
Lu cchiù spissu si tratta di diffirenzi mìnimi e di maneri d'accintari certi palori a na manera scanciu di n'àutra. Accussì ntâ Sicilia nord-uccidintali si parra nu sicilianu ccu n'accentu palirmitanu. Lu trapanisi havi però n'accentu diversu. N'àutra parti mpurtanti è la pruvincia di Catania, unni si parra lu sicilianu cu n'accentu assai carattirìsticu, chi si pò difìniri catanisi. Lu missinisi e lu sarausanu si distìnqunu facirmenti dû catanisi. Lu rausanu è n'àutra forma di dialettu dû sicilianu. Si distinqui facirmenti pi l'usu dâ doppia cc senza h mmeci dâ doppia cch. Accussì a Rausa si dici ciovu e ciavi nveci di chiovu e chiavi. Nta certi banni dâ pruvincia di Missina e dâ pruvincia di Enna, s'attròvanu puru paisi chi pàrranu ancora varî dialetti gallu-siculi ca a picca a picca si sicilianìzzanu chiù assai.
Lu sicilianu di Sicilia veni discrivutu comu èssiri forti, nustanti ca la majuranza dî siciliani pàrranu puru lu talianu, essennu la lingua ufficiali.
Li nfruenzi antichi
Puru siddu la lingua siciliana è na lingua latina, mèritanu èssiri suttaliniati sti dui punti:
- la storia dâ lingua siciliana è cchiù antica ancora (di quannu agghicau lu latinu 'n Sicilia); e
- àutri lingui unicamenti siciliani e nun-latini vìnniru parrati nta na manera assai difunnuta prima di l'èbbica nurmanna.
Pû fattu dâ sò pusizzioni giogràfica, la Sicilia havi sempri attiratu diversi genti a idda, e dunca la storia e forma dû sicilianu rifletti tutti li pòpuli du Midittirràniu. S'attròvanu cchiù o menu traccî di tutti sti lingui: lu grecu, lu latinu, l'àrabbu, lu francisi, lu lummardu, lu tudiscu, lu pruvinzali, lu catalanu, lu spagnolu e ovviamenti lu talianu; e nun ni scurdamu li primi abbitanti di l'ìsula.
Prima dâ cunquista rumana, la Sicilia era occupata di genti ndìggini (Sicani, Èlimi e Sìculi, l'ùrtimi agghicaru ntra lu primu e lu secùnnu spazziu di mill'anni di tempu a.C.), li finici (chi vìnniru ntra lu dudicèsimu e l'ottavu sèculu a.C.) e li Greci (di l'ottavu sèculu a.C.).
La nfruenza greca arresta ntô sicilianu nzinu a ora, addamentri, li nfruenzi d'àutri gruppi sunnu menu evidenti. Chiddu chi si pò diri cu cirtizza è c'arrèstanu palori pri-induaurupei 'n sicilianu di n'urìggini miditirrània antica. Dî tri gruppi pristòrici principali, sulu li Sìculi èranu induaurupei e la sò parrata avissi a èssiri culligata cu chidda falisca e latina.
La siquenti tabbella suttalinia pirfettamenti la difficultati ca s'attròvanu l'etimoluggisti chi stannu ricircannu li diversi sutta-stratificazzioni dâ lingua siciliana[10].
Sta situazzioni s'apprèca p'assai dî vucàbbuli chi si vìdinu ccà sutta. Tanti voti putemu diri cu cirtizza di unni veni na palora, àutri voti cci sunnu dui o tri pussibbilitati. Putemu sapiri ca na palora è d'urìggini greca, ma nun sapemu siddu veni dû grecu anticu, o dû grecu bizzantinu, o macari siddu appi n'àutra fonti cumpritamenti diversa p'agghicari 'n Sicilia (p'asempiu, via lu latinu, ma èssiri ancora na palora d'urìggini greca).
Li palori cu n'urìggini miditirrània pristòrica tràttanu spissu di chianti ndìggini dû miditirràniu o d'àutri elimenti naturali. Tinennu accura a l'avvisu di supra (siddu cci sunnu àutri pussibbilitati pi na fonti, chissi vennu dati), li siquenti sunnu asempî di sti tipi di palori cu na pruvinenza pristòrica[11]:
- alastra (na chianta spinusa ndìggina ntrâ riggiuni miditirrània; ma puru grecu kelastron e pò èssiri ca ni veni attraversu unu dî virnàculi gàddici)
- ammarrari (sbarrari nu canali; ma puru spagnolu embarrar - nfangari)
- calancuni (unna di ciumi)
- calanna (allavancamentu)
- racioppu (sgangu, raspu; miditirràniu rak)
- timpa (sdirrubbu, lavanca; ma puru grecu tymba, latinu tumba e catalanu timba).
Tanti linguisti crìdinu c'ancora si vìdinu nfruenzi dâ antica lingua indu-aurupea, lu sànscritu chi, forsi, purtaru 'n Sicilia li sìculi. Sparti di acchi vucàbbulu, iddi pùntanu a certi modi grammàtici, comu la cunzunanti sànscrita Rhj ( ŗ ) di tŗenu, stŗittu, ŗonni, ecc. Àutri palori siciliani cu n'urìggini induaurupea antica [12]:
- dudda - s'abbicina ô cèlticu rhuddu e ô lituanu rauda chi signìfica lu culuri "rosa"
- scrozzu - s'abbicina ô lituanu su-skurdes cû stissu significatu e ô tudiscu scurz, chi significa "curtu"
- sfunnacata d'induaurupeu und/Fund significannu acqua
Ssi vucàbbuli siciliani sunnu d’urìggini greca (ammustrannu puru chiddi chi forsi agghicaru ô sicilianu via lu latinu) [13]:
- appizzari - di (eks)èpeson
- babbiari - di babazo, dùnanu st’àutri vucàbbuli siciliani: babbazzu e babbu; ma latinu babulus e spagnolu babieca
- bùmmulu - di bombylos; ma latinu bombyla
- bucali - di baukalion
- cartedda - di kartallos; ma latinu cratellum
- carusu - di kouros; ma latinu carus - caru, e sànscritu caruh - amàbbili
- casèntaru - di gas enteron
- cirasa - di kerasos; ma latinu cerasum
- cona - di eikyon; ma latinu icona)
- cuddura - di kollyra; ma latinu collyra
- grasta - di gastra; ma latinu gastra
- naca - di nake
- ntamari - di thambeo; ma calabbrisi tàmmaru - babbu, veni di l’àrabbu tammar – vinnituri di dàttuli)
- pistiari - di apestiein
- tuppuliari/tippuliari - di typto.
Lu latinu vulgari vinni parratu dî surdati rumani quannu accupàvanu l'ìsula e la Sicilia addivintau na pruvincia di Roma (circa 261 a.C.). Stu latinu nun ni duna la basi dâ lingua siciliana comu la canuscemu oi pû fattu d'àutri accupazzioni chi si succidèttiru, ma forsi acchi palora latina supravivi di st'èbbica, p'asempiu:
- antura - di ante oram
- anchiu - largu, di amplum
- asciari - attruvari, di afflare
- cuppigghiuni - di cupa
- filìnia - di filum
- grasciu - di crassus
- nutricari - di nutricare
- oggiallanu - di hodie est annus
Cci sunnu prisenti nflussi di diversi àutri lingui europei e puru nfruenzi àrabbi. Palori comu muarra chi veni dû francisi armoir; palori comu agghicari chi veni dû spagnolu llegar.
Èbbica àrabba
Ntô 535, lu Mpiraturi Justinianu I fici addivintari la Sicilia na pruvincia Bizzantina, e pâ secùnna vota ntâ storia siciliana, la lingua greca si sintìa pi tutta l'ìsula. Ma quannu lu putiri Bizzantinu accuminzau a arridducìrisi, la Sicilia vinni cunquistata adaciu adaciu dî saracini di l'Àfrica dû nord, dû sèculu X nzinu â mitati dû sèculu XI. St'Emiri àrabbi èranu munarchi avanzati e ntilliggenti e la Sicilia sfruttau un pirìudu di pruspiritati ecunòmica e d'attivitati ntillituali. La nfruenza àrabba si vidi nta circa 300 palori siciliani, di cui la maiuranza tratta d'agricultura e sìmuli. Chissu havi senzu, pirchì li saracini purtaru cu iddi 'n Sicilia li cchiù muderni mètudi d'abbivirazzioni e cultivazzioni - tanti chianti ntraminzati di l'àrabbi tannu, ancora sunnu tra li cchiù ndèmici dâ Sicilia oi[14].
Quarchi vucàbbulu d'uriggini àrabba:
- babbaluciu - di babus; ma grecu boubalàkion
- burnìa - di burniya; ma latinu hirnea
- cafisu - di qafiz
- cassata - di qashatah; ma latinu caseata - quarchi cosa fatta di frumaggiu
- gebbia - di gabiya
- giuggiulena - di giulgiulan
- saia - di saqiya
- zàgara - di zahar
- zibbibbu - di zabib
- zuccu - di suq; ma Araunisi soccu e spagnolu zoque).
Li noma di cità o di lucalità custeri, comu Marsala, Marzamemi, Marza, vennu di l'àrabbu Mars chi signìfica "portu". Marsala signìfica "portu d'Allah (Diu)". Puru Caltanissetta e Calascibetta vennu di l'àrabbu.
La stratificazzioni àrabba
Ntâ linguìstica stòrica videmu ca l'àrabbu nun sulu lassau tanti palori ntô sicilianu, ma puru tracci ntâ grammàtica, ca puru siddu è latina, nun lu è cumpritamenti.
- Ntô particulari vennu dî linguî àrabbi:
-
-
- La mancanza dû tempu futuru (è cumuni a tutti li lingui semiti unni lu futuru si fa cû prisenti sìmprici).
- Lu passatu sìmprici. (es. arsira ci parrai; ora agghicai; ecc.) Nota: è nu tempu àrabbu, nun è lu passatu rimotu dû talianu! (ntô sicilianu parratu nun asìstinu li tèmpura passati ndicativi taliani «rimotu» e «pròssimu» - vidi puru li tèmpura di motu).
- La cunzunanti àrabba Dâd (àrabu: ض ) = La d cacuminali retruflessa (translittirazzioni latina ntirnazziunali: ddh) di stidda, adduma, ecc.
- La cunzunanti araba Tâl (arabu: ط ) = La t cacuminali retruflessa (tth) di mott.
- La mancanza dû tempu cunnizziunali
- La duppia articulazzioni (es. la città la cchiù granni...)
- La mancanza di frasi passivi.
-
Sviluppu linguìsticu nzinu dû mediu evu
Versu lu 1000 l'Italia miridiunali e la Sicilia, eranu n'ammiscata cumplessa di stati, di lingui, riliggiuni e pòpuli. Tutta la Sicilia era duminata dî saracini, sarvu la parti nord-livanti, chi era principarmenti greca e cristiana. Lu stremu sud dâ pinìsula taliana facìa parti dû Mpiru bizzantinu e si parrava principarmenti lu grecu, puru siddu assai cumunitati avìanu na certa nnipinnenza di Cunstantinòpuli. Lu principatu di Salernu era lummardu. Li lummardi (o langubardi) avìanu accuminzatu a trasfurmari arcuni di tirritorî bizzantini e avìanu arrinisciutu a stabbìliri arcuni cità-stati ndipinnenti. Era nta stu cuntestu ca li nurmanni si cci traseru nnâ storia di l'Italia miridiunali pûn nùmmuru sempri criscenti duranti la prima mitati dû sèculu XI.
Nfruenza francu-nurmanna
Quannu li dui briganti cchiù famusi dî nurmanni di l'Italia miridiunali, Ruggeru I di Sicilia e lu sò frati, Rubbertu Guiscardu, accuminzaru la sò cunquista dâ Sicilia ntô 1061, già cuntrullàvanu lu stremu sud di l'Italia (la Pugghia e la Calabbria). Ruggeru avìa bisognu di na trintina d'anni pi cumpritari la cunquista dâ Sicilia (Rubbertu murìu ntô 1085). D'accussì, accuminzau arreri la latinizzazzioni e la cristianizzazzioni dâ Sicilia. Nu granni nùmmuru di palori nurmanni traseru la nova lingua duranti stu pirìudu, p'asempiu:
- accattari – dû nurmannu acater, francisi mudernu = Acheter
- ammintuari – dû nurmannu mentevoir
- bucceri (vucceri) – di bouchier
- custureri - di coustrier
- firranti – (grigiu) di ferrant
- foddi – (mattu) di fol
- giugnettu - di juignet)
- ladiu – (brutto) di laid
- largasìa – (ginirusità) di largesse
- puseri - di poucier
- racina - di raisin
- raggia - di rage
- testa - di teste
- trippari - dû nurmannu triper; ma puru pruvinzali e catalanu trepar)
Li siquenti fattura, evidenti duranti o sùbbitu doppu la cunquista nurmanna, èranu mpurtanti nnâ furmazzioni dâ lingua siciliana:
- Li nurmanni cci purtaru cu iddi nun surtantu li propî parenti e cumpagni chi parràvanu na lingua francisi (facirmenti dûn nùmmuru abbastanti vasciu), ma li surdati di vintura di l'Italia miridiunali. Spiciarmenti lummardi (cû sò linguaggiu gallu-itàlicu) e autri taliani dâ Campania. St'ùrtimi cci purtàvanu cu iddi lu latinu vulgari di dda riggiuni, n'idioma nun troppu diversu di chiddu chi s'attrova nna l'Italia cintrali.
- Pû fattu dâ guerra di cunquista, chi durau trent'anni, e du ncuraggiamentu datu â ricustruzzioni dâ chiesa cristiana, cci succidìu lu spupulamentu dî saracini nnî banni cintrali dâ Sicilia, tanti si fujeru nna l'Àfrica sittintriunali.
- Lu ripupulamentu, spiciarmenti chî cristiani dû cuntinenti europeu, vinni prumuvutu di Ruggeru I. Li banni punenti dâ Sicilia èranu culunizzati di migrati dâ Campania. Li banni cintrali-livanti dâ Sicilia èranu culunizzati dî migrati dâ Pruvenza chi cci purtaru cu iddi n'idioma gallu-itàlicu. Doppu la morti di Ruggeru I e sutta la riggenza d'Adelaidi duranti la minuranza di sò figghiu, Ruggeru II (idda stissa di l'Italia sittintriunali), stu prucessu di culunizzazzioni "lummarda" si fici cchiù cuncintratu.
Ccà supra putemu vìdiri li fattura principali chi hannu ditirminatu la furmazzioni dâ lingua siciliana comu la canuscemu oi. La basa dû latinu vulgari (principarmenti dâ Campania) era sìmuli ô latinu vulgari nna l'Italia cintrali (e dunca, putemu cunchiùdiri, abbastanti sìmuli ô latinu vulgari nnâ Tuscana chi nfini addvintassi la basa pâ lingua nazziunali). Stu suttastratu linguìsticu campana era nfruinzata di tanti nfruenzi gàllichi prisenti 'n Sicilia, vali a dìciri francu-nurmanna e langubàrdica. Sutta di chissu cci attruvamu lu restu di l'idiomi àrabbi e greci chi la nova lingua havi sustituiutu, ma na cintinara di palori di sti du lingui s'arristaru ntô vucabbulariu dâ nova lingua rumanzisca.
Àutri nfluenzi gàllichi
Duranti li primi jorna di l'accupazzioni nurmanna, accuminzau nu pirìudu di migrazzioni di l'Italia sittintriunali 'n Sicilia. Pi stu fattu oi cci asisti na dicina di paisi chi ancura dimòstranu sta nfruenza gàllica, unni lu pòpulu pàrra n'idioma chi si pò discrìviri comu èssiri gallu-sìculu. Spissu st'idiomi vennu chiamati dialetti lummardi. Li paisi unni si senti sta nfruenza cchiù forti sunnu Nuvara, Nicusìa, Spillinga, Aidoni e Chiazza. St'idioma nun supravivìu nta l'àutri banni unni s'attruvàvanu culonî lummardi na vota, comu Rannazzu, Bronti e Patirnò (nustanti stu fattu ancura unu s'adduna sta nfruenza nta li parrati lucali). Sta nfruenza, si senti puru ntâ lingua, p'asempiu[15]:
- soggiru - di suoxer
- cugnatu - di cognau
- figghiozzu - di figlioz
- orbu - di orb
- arricintari - di rexentar
- unni - ond
- e li noma dî jorna dâ simana:
- luni - di lunes
- marti - di martes
- mèrcuri - di mèrcor
- jovi - di juovia
- vènniri - di vènner
L'urìggini di n'àutra infruenza gàllica, lu pruvinzali, appi armenu tri funti.
Facirmenti lu nùmmaru di nurmanni veri chi cunquistaru la Sicilia (voldiri propiu dâ Nurmannìa) era vasciu, circa 5.000 ô màssimu. Dunca iddi àppiru bisognu di surdati di vintura di l'Italia, e facirmenti di l'àutri banni luntani comu la Francia miridiunali. Nni primi jorna di l'accupazzioni dâ Sicilia, San Frateddu addivintau na furtizza appressu li cunfini tra lu tirritoriu saracinu e chiddu nurmannu. Oi l'idioma di stu paisi dimostra li caratarìstichi dû pruvinzali, e ni fa cunchiùdiri ca certamenti nu gran nùmmuru di surdati di vintura avìssiru a viniri di sti banni. Pi quantu riguarda la nfruenza dû pruvinzali â lingua siciliana cchiù largamenti, cci sunnu autri pussibbilitati.
Certi palori pruvinzali traseru la lingua duranti la riggenza di Marghirita di Navarra ntra l'anni 1166 e 1171 quannu sò figghiu, Gugghiermu II di Sicilia succidìu ô tronu avennu sulu 12 anni. Tutti li cunziggheri dâ riggina vineru dâ Francia miridiunali, e pi chissu tanti palori siciliani cu na pruvinenza pruvinzali ni vennu di stu pirìudu.
La scola siciliana di puisia (viditi lu discursu ccàsutta) vinni infruinzata dû pruvinzali dâ tradizzioni dî truvatura. Sta tradizzioni è na parti mpurtanti dâ cultura siciliana, comu putemu vidiri câ tradizzioni di l'òpira dî pupi e li cantastorî. Tanti truvatura pruvinzali sicci rapprisintaru duranti lu regnu di Fidiricu II di Hohenstaufen, e certi palori pruvinzali avìssiru a trasutu la lingua pi stu modu. Li siquenti sunnu asempî di palori siciliani d'urìggini pruvinzali:
- addumari - di allumar
- aggrifari - di grifar
- banna – di banda
- burgisi - di borges
- lascu - lasc
- lavanca - lavanca
- paraggiu - paratge
Scola siciliana
La Scola siciliana fu na scola puètica ca ciurìu 'n Palermu ntra lu 1230 e lu 1250, duranti lu regnu di Fidiricu II di Hohenstaufen di Svevia (Fidiricu I di Sicilia, 1194-1250). La Scola siciliana havi na granni mpurtanza nta la storia dâ littiratura e la lingua siciliana pirchì cu idda, pi la prima vota, si usau lu vulgari a scopi littirarî. Sta scola littiraria appi na granni nfruenza supra Dante Alighieri, tantu c'assai studiusi chiàmanu lu sicilianu comu "patri dâ lingua taliana", cu l'idioma tuscanu facennu di "matri".
Quannu Carlu d'Angiò battìu l'asèrcitu di Manfredi di Sicilia ô cummattimentu di Beniventu ntô 1266, appi dui affetti: accabbau lu regnu nurmannu-svevu di 136 anni ntâ Sicilia; e lu centru littirariu di l'Italia si spustau dâ Sicilia â Tuscana.
Comu nu puntu siccunariu, s'attròvanu nfruenzi tudischi ntô sicilianu, e facirmenti sunnu di na pruvinenza di l'èbbica dî re svevi (di cui Fidiricu I appi lu regnu cchiù longu). Sti palori ni vennu di stu pirìudu:
- arbitriari - di arbeit
- vardari - di wartên
- guastari o vastari - di wastjan
- guddefi - di wald, culligatu cu l'anglo-sassuni wudu
- guzzuniari - di hutsen
- lancedda - dû tudiscu autu vecchiu lagella
- salaguni - dû tudiscu autu vecchiu salaha
- sparagnari - dû tudiscu autu vecchiu sparen
Nfruenza catalana
Doppu li Vespri siciliani ntô 1282, lu regnu vinni culligatu cû regnu aragunisi, e pi cunsiquenza, novi palori di na pruvinenza catalana traseru la lingua duranti lu sèculu siquenti. Pi tuttu lu sèculu XIV, lu catalanu e lu sicilianu èranu tutti dui lingui ufficiali dâ curti riali. Ô stissu tempu lu sicilianu vinni usatu pi nutari li discursi dû parramentu sicilianu (unu dî cchiù vecchi di l'Europa) e p'autri affari amministrativi[16]. Sti palori rapprisèntanu asempî dâ nfruenza catalana[17]:
- accabbari - di acabar
- addunàrisi - di adonar-se
- affruntàrisi - di afrontar-se
- ammucciari - di amagar
- arruciari – di arruixar
- criscimogna o criscimonia - di creiximoni
- muccaturi -di mocador
- nzirtari - di encertar
- priàrisi - di prear-se
Èbbica spagnola nzinu a oi
Duranti lu pirìudu in cui li curuni Araunisa e Spagnola si unceru, versu la fini dû sèculu XV, la tuscanizzazzioni dû sicilianu scrittu nnî ricordi dî curti e dû parramentu avìa accuminzatu. Versu la mitati dû sèculu, stu sviluppu era quasi cumpretu, la nova lingua franca dâ pinìisula taliana avìa pigghiatu lu postu dû sicilianu scrittu - di tannu 'n poi. Lu regnu spagnolu avvanzau stu prucessi pi dui modi mpurtanti: cuntrariamenti a l'Aragunisi, quasi sùbbutu li re spagnoli cci mìsiru li soi rapprisintatni supra lu tronu sicilianu. Pi stu modu, la stima diminuenti dû regnu sicilianu si riflittìu la dicadenza dû sicilianu d'un linguaggiu ufficiali e scrittu ôn linguaggiu parratu principalmenti tra analfabbeti; e la spulsioni di tutti l'ebrei di tutti li duminî spagnoli ntô 1492 trattau nu curpu radduppiatu ntâ Sicilia. Binchì la pupulazzioni si diminuìu pi quasi 10%, tanti di cui èranu patruna di nnustrî mpurtanti, ma sparti di chissu, st'ebrei avìanu statu Siciliani pi 1.500 anni e lu sicilianu era la sò lingua materna chi usàvanu nnî soi scoli. D'accussì la pussibbilitati d'un largu sistema aducativu basatu a l'usu di libbra scritti pi sicilianu si pirdìu pi sempri. Lu regnu spagnolu durau tri sèculi (senza cuntannu li pirìudi borbònici e aragunisi d'ogni latu) e appi na nfruenza significativa supra lu vucabbulariu sicilianu. Li siquenti palori sunnu dâ pruvinenza spagnola[18]::
- arricugghìrisi - di arrecogerse; ma puru recollir-se dû catalanu
- balanza - di balanza
- filiccia - di flecha
- làstima - di lástima
- pignata - di pinada
- pinzèddu - di pincel
- ricivu - di recibo
- spagnari - ncruci di Sic. «appagnari» e espantarse di sp.
- spatari - di espadar
- sulità o sulitati - di soledad
Dû tempu dû Risurgimentu (1860-1861) la lingua siciliana havi statu nfruinzatu significativamentu dû talianu. Stu prucessu s'apprimurau dâ secunna guerra munniali pû fattu di l aducazzioni e l'affettu dî media muderni, accussì assai ca puru a la casa, lu sicilianu non veni usatu cutiddianamenti comu la lingua prifiruta. Nni l'ùrtimi anni lu parramentu sicilianu riggiunali vutau pû nzignari dû sicilianu nnî scoli elemintarî, ma a stu mumentu picca lu nzìgnanu. Nun s'attrovanu quasi nuddu formi dî media chi ùsanu la lingua siciliana. La cumminazzioni di sti fatti signìfica ca la lingua siciliana cuntìnua a aduttari lu vucabbulariu talianu e li soi formi grammaticali a stu puntu ca tanti siciliani stissi nun ponnu distìnguiri tra l'usi dû sicilianu currettu e sgarratu.
Asempî dâ lingua scritta (attraversu li sèculi)
Lu Patri Nostru
Astrattu di Antoniu Vinizzianu
Celia, Lib. 2
- Non è xhiamma ordinaria, no, la mia
- è xhiamma chi sul'iu tegnu e rizettu,
- xhiamma pura e celesti, ch'ardi 'n mia;
- per gran misteriu e cu stupendu effettu.
- Amuri, 'ntentu a fari idulatria,
- s'ha novamenti sazerdoti elettu;
- tu, sculpita 'ntra st'alma, sì la dia;
- sacrifiziu lu cori, ara stu pettu.
Astrattu di Giuvanni Meli
Don Chisciotti e Sanciu Panza (Cantu quintu)
- Stracanciatu di notti soli jiri;
- S'ammuccia ntra purtuni e cantuneri;
- cu vacabunni ci mustra piaciri;
- poi lu so sbiu sunnu li sumeri,
- li pruteggi e li pigghia a ben vuliri,
- li tratta pri parenti e amici veri;
- siccomu ancura è n'amicu viraci
- di li bizzari, capricciusi e audaci.
Astrattu di Ninu Martogliu
Briscula 'n Cumpagni
- —Càrricu, mancu? Cca cc'è 'n sei di spati!...
- —E chi schifiu è, di sta manera?
- Don Peppi Nnappa, d'accussì jucati?
- —Misseri e sceccu ccu tutta 'a tistera,
- comu vi l'haju a diri, a vastunati,
- ca mancu haju sali di salera!
Li tèmpura di motu
Ntrâ li studiusi dâ linguìstica cc'è cu riteni ca ntô sicilianu s'ammùccianu modi virbali di «scurrimentu timpurali» (pi [[Lingua ngrisa|ngrisi: continuos form, o forma cuntìnua). Accussì si spiaca pirchì haiu statu ddà signìfica I have been there e nun sono stato là (ca si traduci «stetti ddà» o «stesi ddà»). Ntâ li nostŗi jorna, cu l'ammiscàrisi dû talianu, chissi pàrinu lu «passatu pròssimu», ma ntô sicilianu stòricu (nun littirariu) stu tempu passatu è nu tempu sìmuli ô continuous ngrisi e pì chistu nun è sbagghiatu dìciri «l'àrabbi hannu statu ccà» puru si lu passatu nun è pròssimu ma è rimotu (mill'anni fa).
Li tèmpura di motu ndìcanu l'azzioni ca si svòrcinu nta nu lassu di tempu (as. haiu parratu; haiu jiutu = I have been speaking; I have been going), ma quannu nun c'è nu lassu di tempu (agghicai ora) s'usa lu passatu sìmprici. Stu modu è divisu ntê tèmpura:
- Prisenti Longu (Motu prisenti-futuru). Ndica l'azzioni accuminzati ntô prisenti e c'hannu à èssiri di sicuru rializzati ntô futuru (privisioni certi o cunziquenzi nicissari). P'asempiu havi à chiòviri, havi a cascari (it's going to rain; it's going to fall - pioverà di certo; cadrà inevitabilmente). Siddu mmeci nun è certu ca succedi, s'usa lu prisenti sìmprici: «forsi chiovi», «mi pari ca casca, si ci prova» (temo che se ci proverà, cadrà).
- Passatu longu (Motu passatu-passatu o passatu-prisenti). Ndica l'azzioni nta lu sò svòrcirisi ntô tempu o ca porta cunziquenzi nzinu a ora. As. l'àrabbi hannu statu ccà (have been: pì nu lassu di tempu); «c'haiu già jiutu» = «I have already been going there»: si voli suttaliniari c'haiu già spisu tempu pì chistu). Unni mmeci lu excursus temporali nun è mpurtanti s'usa lu passatu sìmprici: «partì cent'anni arreri (nun si ni sapi cchiù nenti: nun ci sunnu cunziquenzi) «ci jìu arsira» (cuntu nu fattu e basta (lu tempu c'haiu spisu pi jiri nun è mpurtanti ntô discursu).
Naturarmenti nta li nostri jorna sti tèmpura vannu scumparennu o hannu già sparutu pirchì tuttu si va ammiscannu cu lu talianu e ntô particulari stu passatu sicilianu s'ammisca cu lu passatu pròssimu talianu, chi havi rèuli tutti diffirenti.
Formi di verbi particulari
Appariggiannu lu sicilianu e lu talianu pi quantu si riguàrdanu li verbi, si vìdinu ssi diffirenzi:
- Lu sicilianu nun usa lu futuru. Pi signalari n'azzioni chi succedi ntô futuru, cci abbasta qualificari lu tempu prisenti, p'asempiu: stasira mi nni nesciu; nnumani vaiu a Catania; vaiu a fàricci martidìa; eccetra. Ogni tantu si ncontra n'asempiu dû futuru, comu «sarà», ma parrannu strittamenti nun apparteni â lingua chiui.
- Putemu diri la stissa cosa pâ cunnizziunali. Ogni tantu si ncontra n'asempiu comu «vurrìa», ma ntô sicilianu è cchiù currettu usari lu mpirfettu dû cungiuntivu, p'asempiu: «vulissi».
- Lu prisenti dû cungiuntivu havi scumparutu. Si usa simpricimenti lu prisenti dû ndicativu. Quarchi asempiu arresta 'n circulazzioni, comu «sia», c'ancora havi li soi usi, ma pû restu, nun è nicissariu.
- Pi rapprisintari ubbricazzioni (talianu: dovere), lu sicilianu usa lu verbu ausiliari: «aviri», sempri câ pripusizzioni «a», p'asempiu: «haiu a fari».
Trascrizzioni dû sicilianu
Benchì lu sicilianu vinni usatu comu na lingua d'amministrazzioni duranti l'èbbica aragunisa (circa 1300 ô 1450), è macari veru ca siccomu nun ha mai statu nzignatu ntê scoli o usatu pi nu modu diffusu usannu li media muderni, lu sicilianu nun riniscìu a èssiri ricanusciutu comu na lingua unificata. Sarvaturi Camilleri, nu scritturi sicilianu di l'ùrtimu sèculu, chi scrissi puisìi pi sicilianu, traducìu puemi dâ Grecia antica, e chi scrissi puru na grammatica dâ lingua siciliana, cridi ca lu ndrizzu oi e pi tanti pueti a scrìviri a vogghia soa[23]. Ma Camilleri fa n'argumentu rubbustu ca nfatti la cunfusioni chi si vidi oi tra li pueti muderni si tratta di nu finòminu assai ricenti.
Camilleri raggiuna ca doppu lu granni successu di Antoniu Vinizzianu ô fini dû sèculu XVI, l'ortugrafìa dû sicilianu si sfrutta di quasi tri sèculi d'equilìbbriu, nu pirìudu 'n cui attruvamu na koiné abbastanti unificata pi quantu riguarda la sò scrittura. Comu n'asempiu, Camilleri parraggia lu palirmintanu, Giuseppi Marchisi, nu scritturi dâ prima mitati dû sèculu XVIII cû pueta catanisi, Tommasu Custanzu dâ stissa èbbica pi vidiri ca a ddu tempu cc'era quasi nudda diffirenza[24].
Marchisi (di Palermu):
- E quannu di la tavul fineru,
- Li parenti, e l'amici cummitati,
- Tutti leti, e cuntenti sinni jeru.
Custanzu (di Catania):
- Cunsighieri crudili foru l'anni,
- Anzi foru cu manu diamantina
- D'iddu stissi carnefici, e tiranni.
Nu beddu asempiu di zoccu sta dicennu Camilleri è lu puema tradizziunali: La Barunissa di Carini, chi Salvaturi Salomuni-Marinu trascrissi ntô 1873 e 1914 (dui virsioni diffirenti, ricurdannu chi si tratta di nu puema pupulari cu tanti virsioni attraversu li sèculi)[25]. Sta virsioni di 1873 accumenza:
- Chianci Palermu, chianci Siragusa,
- Carini ccè lu luttu ad ogni casa;
- Cu' la purtau sta nova dulurusa
- Mai paci pozz'aviri a la sò casa.
Si pò diri la stissa cosa dî pruverbi arricugghiuti e trascritti di Giuseppi Pitrè nnâ fini dû sèculu XIX. N'asempiu[26]:
- Acqua di primintìu, allarga l'armu miu; acqua e suli 'ntra li simenzi, mi criscinu li spiranzi; acqua di maju e aprili, curru cu tutti li vili; poi boni matinati, ricchizza di li casi.
Cu l'unitati di l'Italia, lu sicilianu finìu a èssiri na lingua nazziunali e la Koiné accumenza a riducìrisi 'n tèrmini di mpurtanza. A partiri dû sèculu XX crisci nu muvimentu fonugrafista di pueti siciliani unni pruvàvanu a riflèttiri li soni di soi parrati stissi. Puru Ninu Martogliu spirimintau cu sti formi, prima d'abbannunàrili. 'N ogni casu, oi, si vidi largamenti sta prifirenza dû "scriviri a arbìtriu".
L'apòstrufu
Na dirizzioni nutèvuli duranti l'ùrtimu sèculu e assai accittata di tanti scrittura siciliana veni rapprisintata di l'usu (o cchiù pricisamenti, lu nun usu) di l'appòstrufu, supratuttu, pi signalari la pirduta di na vucali. Lu megghiu asempiu è la pirduta di la «i» ô principiu di certi palori chi avìanu sta «i» ntô latinu, p'asempiu: «mpurtanti», «gnuranti», «nnumanni», eccetra. Quannu Pitrè scrissi la sò grammàtica ntô 1875, iddu usava l'apòstrufu pi signalari sta pirduta di la «i», comu facìanu tanti scrittura di ddu tempu[27]. Piccittu cunzigghìu a lassàrila jiri, e iddu nun l'usava pû sò vucabbulariu cèlibbri[28]. Camilleri fici la stissa cosa, e scrissi[29]: La caduta è ormai definitiva, e non conta più ricordarla, zzoè la pirduta di sta «i» ô principia di certi palori succidìu tanti sèculi fa, e oi nun servi nuddu mutivu ricurdànnucci.
Lu stissu argumentu si pò fari pi àutri situazzioni unni la pirduta di na vucali, o puru di dui o tri littri, veni signalatu pi nuddu mutivu, p'asempiu: «ddu» è megghiu di «'ddu» (quannu parramu di l'aggitivu dimunstrativu), e cci si nn'attròvanu tanti asempi di stu gèniri.
La valurizzazzioni dû sicilianu
L'assuciazzioni L'Altra Sicilia istituìu un Cumitatu Prumuturi, apertu a tutti, p'arricògghiri firmi pi na liggi di nizziativa pupulari chi, ntra àutri cosi, pruponi lu nzignamentu ntê scoli e l'usu ntê ducumenti ufficiali e ntâ signalètica dû Sicilianu. Taliati macari: Pruggettu di liggi pû ricanuscimentu ufficiali dâ lingua siciliana
Lijami nterni
- Fonoluggìa dâ lingua siciliana
- Accademia Siciliana
- Centru di studi filulòggici e linguìstici siciliani
- Calabbrisi
- Dialettu cilentanu miridiunali
- Gallu-sìculu
- Gruppu sicilianu
- Lingua suvradialittali
- Lingui rumanzi
- Ricanuscimentu dâ lingua siciliana
- Salentinu
- Tarantinu miridiunali
- Tàvula crunulòggica di scritti antichi 'n sicilianu
Taliati macari
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Modi di diri
- Ortografìa siciliana
- Lingua siciliana e lingua taliana
Lijami di fora
- www.linguasiciliana.org - situ dâ lingua siciliana multilingui
- Arba Sicula - organizzazzioni didicata a diffùnniri la lingua siciliana
- Rifirenna d'Ethnologue circa lu sicilianu
- Dizziunariu Sicilianu - Talianu
- Dizziunariu Sicilianu - Ngrisi
- Webster's Dictionary L'edizzioni rosetta
- Articulu in lingua ngrisa "Protecting Endangered Minority Languages: Sociolinguistic Perspectives" ri Eda Derhemi
Nutanni e rifirimenti
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [1], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [2], situ taliatu lu 4 di giugnu 2008
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [3], situ taliatu lu 4 di giugnu 2008
- ^ Gordon, Raymond G., Jr. (ed.) Ethnologue: Languages of the World, (Fifteenth edition, 2005) Sicilian: A language of Italy [4], situ taliatu lu 4 di giugnu 2008
- ^ Ruffino, Giovanni (2001) Sicilia, Editori Laterza, Bari.
- ^ Ruffino, Giovanni (2001) Sicilia, Editori Laterza, Bari.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Ruffino, Giovanni (2001) Sicilia, Editori Laterza, Bari.
- ^ Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne.
- ^ Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Giarrizzo, Salvatore, Dizionario Etimologico Siciliano, Herbita Editrice, Palermo.
- ^ Bonner, J K (2001) Introduction to Sicilian Grammar, Legas, New York.
- ^ Arba Sicula, vulumi 2.
- ^ Meli, Giuvanni, Don Chisciotti and Sanciu Panza, traduciutu di Gaetanu Cipolla, Legas.
- ^ Martogliu, Ninu, The Poetry of Nino Martoglio, traduciutu di Gaetanu Cipolla, Legas.
- ^ Camilleri, Salvatore (2002) Grammatica Siciliana, BOEMI, Catania.
- ^ Camilleri, Salvatore (2002) Grammatica Siciliana, BOEMI, Catania.
- ^ Arba Sicula, La Barunissa di Carini, trascrittu di Salvaturi Salomuni-Marinu ntô 1873.
- ^ Sicilian Proverbs, a SicilyPage, pruverbi siciliani trascritti di Art Dieli pi sicilianu e ngrisi, situ taliatu lu 4 di giugnu 2008
- ^ Pitrè, Giuseppe (1875) Grammatica Siciliana, Edizioni Clio.
- ^ Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- ^ Camilleri, Salvatore (2002) Grammatica Siciliana, BOEMI, Catania.
Bibbliografìa
- Bonner, J K (2001) Introduction to Sicilian Grammar, Legas, New York (ngrisi).
- Camilleri, Salvatore (1998) Vocabolario Italiano Siciliano, Edizioni Greco, Catania.
- Camilleri, Salvatore (2002) Grammatica Siciliana, BOEMI, Catania.
- Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgiu Piccittu, Catania-Palermo.
- Cipolla, Prof. Gaetano, "U sicilianu è na lingua o un dialettu? / Is Sicilian a Language" in Arba Sicula Volume XXV, 2004 (bilinguali: sicilianu e ngrisi).
- Giarrizzo, Salvatore, Dizionario Etimologico Siciliano, Herbita Editrice, Palermo.
- Hull, Dr Geoffrey (1989) Polyglot Italy:Languages, Dialects, Peoples, CIS Educational, Melbourne (ngrisi).
- Pitrè, Giuseppe (1875) Grammatica Siciliana, Edizioni Clio (talianu).
- Ruffino, Giovanni (2001) Sicilia, Editori Laterza, Bari (talianu).
- Storia dâ lingua siciliana
- Lingui siciliani prima dî nurmanni
- Brevi Grammàtica Siciliana
- Alfabbetu sicilianu
- Tiurìa dî soni di Pitrè
- Metafunìa
- Vucali mòbbili
- Vucali ncerti
- Ortografìa siciliana
- Lingua siciliana e lingua taliana
- Lingua suvradialittali
- Gruppu sicilianu
- Gallu-sìculu
- Arricanuscimentu dâ lingua siciliana
- Tàvula crunulòggica di scritti antichi 'n sicilianu
- Accademia Siciliana
- Vucabbulariu


text:
Marzu 2009
N'Italia[cancia | cancia la surgenti]
- Rausa: Nu varcuni cu 244 extracumunitari fu abbistatu ô larcu dî costi rausani.
- Lampidusa: Nu varcuni cu 332 extracumunitari attraccau ô portu di l'isula ntê matinati, senza essiri ntiricittatu duranti la travirsata.
- Oggi si fisteggia la Jurnata Ntirnazziunali dâ Fìmmina.
- La natatrici italiana Fidirica Pellegrini rializzau nu record dû munnu novu pî 200 metri.
- Roma: Lu cuvernu italianu metti a disposizzioni 17,5 miliardi di euru pi lu finanziamentu di òpiri pùbblichi, tra cui lu ponti di Missina.
- Bari: Cu na cirimonia sullenni, e â prisenza dû prisidenti dâ ripùbbrica italiana Giorgiu Napulitanu e dû prisidenti dâ Fidirazzioni di Russia Dimitri Medvedev, lu statu italianu duna li chiavi dâ chiesa ortodossa di San Nicola â Russia, chi avìa finanziatu la custruzzioni cchiossài di n seculu fa.
Ntô munnu[cancia | cancia la surgenti]
30 di marzu, lunidìa
- Londra: La riunioni dû G20 avi a dicidiri lu futuru di li ntirventa statali pâ suluzzioni di l'attuali crisi ecunòmica.
28 di marzu, sabbutudìa
- Huston: Lu Shuttle Atlantis attirrau rigularmenti doppu na para di simani di pirmanenza ntô spazziu pi muntari l'urtimi pezza dâ stazzioni spazziali ntirnazziunali.


text:
Idintificaturi di Risorsi Intirnazziunalizzatu
Supra a Internet lu Idintificaturi di Risorsi Intirnazziunalizzatu (I.R.I. ca eni macari l'acronimu nta lingua angrisi ppi "Internationalized Resource Identifier") eni na giniralizzazziuni di l'Idintificaturi di Risorsi Uniformi (acronimu U.R.I. nta lingua angrisi), chi a so vota eni na ginirilizzazziuni di lu Lucaturi di Risorsi Uniformi (cchiu canusciutu nta lingua angrisi comu "Uniform Resource Locator", acronimu URL).
Mentri li "URI" sunu limitati a nu suttanzemi di carattiri ASCII, l'IRI cunteni carattiri di l'Anzemi di Carattiri Univirsali (Unicode/ISO 10646), incrusu l'idiugramma cinisi o lu kanjii giappunisi, lu curianu, li carattiri cirillici e accussì via riciennu.
Eni difinutu di lu RFC (acronimu angrisi ppi "Request For Comments" o Addummanna ppi cummenta) 3987.
Cosi bboni[cancia | cancia la surgenti]
Ci su mutiva ppi virri visualizzatai li URI nta lincua diffirenta; a cchiu ividenti jeni ca renni a vita cchiu facili a l'utenta ca nun sunu familiari cun l'alfabbetu rumanu.
Cosi brutti[cancia | cancia la surgenti]
Ammiscari l'IRI ccu l'URI ASCII poti renniri l'attivitati d'attachi illigali di "fisca" (in lingua angrisi "phishing") ca pigghianu ppi fissa l'intirnauta faciennuci crirri ca stanu visitannu nu situ ca immeci nun eni chissu.
E ancora, po essiri difficili ppi chiddi ca janu tastieri ccu lincui diffirenti aviri accessu a risorsi di riti nta autri lincui.
In cuntrastu prucetta di prucrammazzioni a surcenti aperta ("open source" in lingua angrisi)


text:
Sydney Swans
Li Sydney Swans (â littra:li cigni) sunnu na squatra di Football australianu chi jòcanu ô Sydney Cricket Ground, un campu di cricket a Sydney. Li Swans sunnu l'ùnica squatra di Sydney chi fa parti dâ Australian Football League, la cchiù àuta liga.
D'urrìggini li Swans èranu di South Melbourne, lu club nascìu ntô 1874, ma lu sò dumiciliu vinni spustatu a Sydney ntô 1982 quannu l'AFL dicidìu a stènniri lu campiunatu pi tutta l'Australia mentri, n pricidenza, lu campiunatu cumprinnìu sulu li dùdici squatri rrigginali dû statu di Victoria.
Prima di spustari lu sò dumiciliu, arriniscìu a vìnciri lu tìtulu pi 3 voti ntô 1909, ntô 1918 e ntô 1933.
Comu Sydney la squatra si cci juncìu ntô granni finali ntô 1996, ma pirdìu contra li North Melbourne Kangaroos. Ntô 2005, doppu 72 anni senza successu, finarmenti arriniscìu a vìnciri lu granni finali (chi rapprisenta l'ùrtima partita dâ staciuni e dunca cui vinci veni addichiaratu campiunatu).
Jucatura[cancia | cancia la surgenti]
Li jucatura cchiù canusciuti d'oi sunnu Barry Hall, Adam Goodes, Michael O'Loughlin, Brett Kirk, Tadgh Kennelly, e Leo Barry. Àutri jucatura cèlibbri dû passatu sunnu Roy Cazaly, Bob Skilton, Paul Kelly e Tony Lockett.
Liami esterni[cancia | cancia la surgenti]
- Australian Football League (pi ngrisi)
- Situ ufficiali dû Sydney Swans Football Club
- Forum dû Sydney Swans Football Club


text:
Toru (giometrìa)
N giometrìa dû spazziu, nu toru è nu solidu chi si cumponi di nu circulu fattu furriari rispettu a n'assi esternu ô circulu e cumplanari ô circulu stissu.
Equazzioni discrittivi[cancia | cancia la surgenti]
Nu toru pò essiri difinutu cu equazzioni parametrichi dû tipu::
unni
- u, v sunnu nti lu ntirvallu [0, 2π],
- R è la distanza dû centru dû tubbu (lu circulu chi si fa furriari nti la custruzzioni difinuta n principiu) ô centru dû toru.
- r è lu raggiu dû tubbu.
N'equazzioni cartisiana pi nu toru unni l'assi di simmetria radiali cuincidi cu l'assi z è:
e facennu scumpariri li radici quatrati veni fora la quàrtica:


text:
Panthera tigris
La tigri (Panthera tigris, Linnaeus 1758) è nu mammifiru di la famigghia di li felidi. C'un pisu ca pò agghicari nzinu a li 300 kg, la tigri è lu chiù granni di chiddi ca sunnu chiamati "granni filini" ca custituiscinu lu gèniri Panthera (tigri, liuni, jaguaru, liupardu e liupardu di li nivi), e è l'ùnicu felidi a arrivari a junciri li diminziuni di li chiù granni felidi di la pristoria. È videmma un pridaturi alfa, s'abbrancica dunca a lu pizzu chià autu di la catina alimintari, nun avennu pridaturi nti la natura, nun cunzidirannu pirò l'òmu. Òrtri chi di li granni diminziuna, è carattirizzata macari di lu particulari culuri nzavacciatu di lu manteddu ca c'aggiùva a "scicari" visivamenti li fiùra di l'armali: lu disegnu di lu manteddu cancia tannicchia di suttaspeci a suttaspeci. Ci su pirò macari canciati nti lu culuri di lu manteddu, suprattuttu nti la suttaspecia numinali 'Panthera tigris tigris' (tigri inniana "di lu Bengala"), la chiù cumuni ntra di chisti è chidda cu strisci niuri supra a lu jancu.
Vuci lijati[cancia | cancia la surgenti]
Lijami a fora[cancia | cancia la surgenti]
- (EN) Save The Tiger Fund (STF) Situ ufficiali di lu prucettu munniali pi la sarvata di la tigri;
- (EN) National Tiger Conservation Authority Situ ufficiali di lu “Project Tiger” di lu Cuvernu Innianu;
- (EN) Save China's Tigers Situ ufficialu di lu prucettu di sarvata cinisi;
- (EN) Sundarbans Tiger Project Research and Conservation of tigers in the largest remaining mangrove forest in the world;
- Tigri nti lu situ WWF;
- (EN) Tiger Conservation Securing a future for Tigers in the wild;
- (EN) Tigers in Crisis Information about the Earth's vanishing Tigers;
- (EN) Live Tiger Webcams Live Webcam of Tigers at a Zoo;
- (EN) BBC Wildfacts: Tiger
- (EN) Tiger Haven Sanctuary;
- (EN) ARKive images and movies of the tiger (Panthera tigris);
- (EN) 21st Century Tiger situ di lu 12° annu di la tigri (calannariu cinisi).
- (EN) Animal Diversity Web: Panthera tigris (tigre) Scheda di la tigri di lu musèu zûlòggicu di la univirsitati dû Michigan
- (EN) Smithsonian Zoogoer National Zoological Park Scheda supra a la tigri di l'istitutu zûlòggicu Smithsonian


text:
Puesia
A puesia ghjè l'arte d'usà, per trasmette un messaghju propriu, u significatu semanticu di e parolle quante u sonu è u ritimu chì queste impremenu à e frase; a puesia si pò per questu paragunà à a musica in quantu ella riesce à trasmette emuzione di manera più evucative è putente ch'ella à face a prosa.
Una puesia ùn hà un significatu necessariamentu compiu cume a prosa, ò, megliu, u significatu è solu una parte di a cumunicazione chì si face quandu omu leghje ò stà à sente una puesia; l'altra parte ùn hè verbale, ma emutiva. Postu chì a lingua in a puesia hà issa doppia funzione di vettore quantu di u significatu chè di u sonu, di cuntinutu quantu infurmativu chè emutivu, a sintassa è l'ortugraffia possonu patisce di variazione s'ellu hè utile à e fine di a cumunicazione cumplessiva.
A questi duie aspetti di a puesia si ne aghjunghje un terzu quandu una puesia, invece d'esse letta direttamente hè ascultata: cù u so linguaghju curpurale è u so modu di leghje, u lettore interpreta u testu, dendu lu (inevitabilmente) una nova dimensione, teatrale. Issu fenomenu, apparentatu cù a musica, vene sfruttatu in i Lieder tedeschi, puesie cantate.
Issu intimu mischiu di significatu è di sonu rende estremamente difficiule di traduce una puesia in altre lingue, perchè u sonu è u ritimu uriginali sò irremediabilmente persi è devinu esse sostittuiti à una addattazione in a lingua nova, chè in generale hè sola una approssimazione di l'uriginale.


text:
Guerra civili spagnola
La guerra civili spagnola fu na guerra chi durau n Spagna tra lu 1936 e lu 1939. Di nu latu c'èranu li Nacionales, appujati tra l'àutri cosi dî riggimi fascisti di Mussulini e Hitler, e di l'àutru latu li ripubbricani, appujati dî cumunisti, e chi â fini forru battuti. L'èsitu dâ guerra sinnau l'inizziu dâ dittatura di Francisco Franco, e chi durau nzinu â sò morti ntô 1975.
La guerra, oltri a fari nu nùmmuru di vìttimi tra 500000 e lu miliuni custrincìu assai genti a l'esiliu.


text:
Purtedda dâ Ginestra
Era lu 1° maiu 1947 e a Purtedda dâ Ginestra (Gryka e Spartavet nta lingua arbanisi) ncapu a Chiana di l'Albanisi s'avìanu datu appuntamentu quarchi dumila pirsuni, albanisi e siciliani, dû muvimentu cuntatinu pri fistiggiari la fini dâ dittatura e lu ritornu dâ libbirtati, mentri, dopu tant'anni di suttamissioni ô puteri feudali, si pinzava c'avìanu finutu li seculari privileggi dê picca. Dê cullini ntornu, la banda Giulianu, fici focu ammenza â fudda, facennu ùnnici morti (dui picciriddi fìmmini e novi cristiani granni) e chiòssai di cinquanta firiti.
La CGIL prucramau lu sciòpiru ginirali e accusau "la vuluntà dê latifunnisti siciliani d' affucari ntô sangu l'urganizzazzioni dî travagghiatura". Secunnu Mariu Scelba, tannu ministru di li nterni, la straggi di Purtedda dâ Ginestra, nun hava statu nu dilittu pulìticu, ma lu banditu Sarvaturi Giulianu, ntô 1949, ci scrivìu na littra ê giunali e â pulizzìa pri rivinnicari lu scopu pulìtìcu dâ straggi. Lu 14 di giugnettu 1950, lu sbannutu Giulinanu vinni ammazzatu dô sò locutinenti, Gaspari Pisciotta, ca, macari iddu, lu 9 di frivaru 1954, murìu avvilinatu n càrciri, dopu c'avìa diciutu cosi supra a cui urdinau la straggi.
Ìndici
Lu picchì e lu pi comu[cancia | cancia la surgenti]
Dopu ca sbarcaru l'alliati, nu granni muvimentu urganizzatu avìa cunquistatu lu dirittu, già di l'autunnu dû 1944, d'accupari e aviri n cuncissioni li terri abbannunati o malamenti tinuti dû latifunnu. Dopu anni di suttamissioni ô puteri feudali, sustinutu dâ mafia e dô fascismu, la Sicilia stava vivennu na ràpita crìscita suciali e pulìtica. L'elizzioni dû 20 aprili 1947 pi l’Assimbrea riggiunalu siciliana avìanu purtatu a l’affirmazzioni dû Bloccu dû pòpulu e la scunfitta dâ Dimucrazzia Cristiana. L'avanzamentu dû muvimentu cuntatinu e dê forzi di manca, sunau comu na minazza pi cui pinzava ca lu sò puteri putìa èssiri n pirìculu.
La riazzioni dê prupitari agrari avìa statu assai china di raggia e s'avìa diriggiuta spiciarmenti contra a li sinnacalisti, li capi lega, li diriggenti dê partiti dâ manca, cu ntimitazioni e ammazzatini. Cu tuttu chissu, lu muvimentu cuntatinu nun s'avìa piecatu e allura ci fu quarchidunu ca pinzò ca avìa vinutu lu mumentu di dàricci nu corpu dicisivu.
Lu via ê "misteri di Statu"[cancia | cancia la surgenti]
La straggi di Purtedda desi lu via a la longa tiurìa dê "misteri di Statu taliani", assai prutetti dê mura di gumma, contra a cui sunnu distinati a rumpìrisi la ricerca dâ virità e la siti di giustizzia. Li ncridienti tìpichi dâ strateggìa dâ tinzioni (dipistaggi, morti suspetti, ricatti) s'attruvaru tutti pari ntô modu di comu vìnniru fatti li ndàggini supra la straggi e chiurutu lu capìtulu, assai mbarazzanti, dû banditìsimu sicilianu.
Li noma di l'ammazzati[cancia | cancia la surgenti]
Ccà, p'arricurdari li màrtiri dâ Sicilia, li noma di l'ammazzati a Purtedda: Margherita Clesceri, Serafino Lascari, Giorgio Cusenza, Giovanni Megna, Francesco Vicari, Lorenzo Di Maggio, Vito Allotta, Filippo Di Salvo, Giovanni Grifò, Castrense Intravaia, Vincenza La Fata.
Lijami di fora e rifirimenti[cancia | cancia la surgenti]
Rif.: L'artìculu supra aripurtatu, è pigghiatu pè parti cchiù significativi e traduciutu n lingua Siciliana dô situ "Avvinimenti taliani"
- Vespri siciliani
- Rivuluzzioni ndipinnintista siciliana dû 1848
- Risurgimentu
- Sbarcu di Garibbardi
- Mafia
- La rivorta dû 7 e menzu di Palermu
- Fasci siciliani
- Secunna guerra munniali (Opirazzioni Husky)
- Muvimentu Nnipinnintista Sicilianu
- Esèrcitu Vuluntariu ppâ nnipinnenza dâ Sicilia
- Turi Giulianu
- Purtedda dâ Ginestra
- Statutu d'autonumìa sicilianu


text:
Alzachena
Arzachena hè una cumuna taliana di 11.571 abitanti di a pruvincia di Olbia è Tempiu in Sardegna. Situata in a parti nordu-uriintali di a Sardegna, in a rigioni storica di a Gaddura, hè faciulamenti raghjunghjibuli parcurrendu l'ultimu trattu di l'Uriintali Sarda (S.S. 125), chì cunghjunghji Olbia à Palau. Hè inoltri prisenti una circunvaddazioni longa circa 8 km (raccordu urbanu di Arzachena) chì parmetti di righjunghja a cità passendu da l'esternu, chì cullega l'intrata di i dui parti di Arzachena, unu in dirizzioni Olbia è l'altra in dirizzioni Palau, ovviendu cusì u trafficu moltu intensu soprattuttu in u periodu estivu. U tarritoriu cumunali di Arzachena, incù una superficia di circa 228 km², cumprendi 88 km di costa, ricca di baii, inziccaturi è spiaghji di i quali faci parti ancu u famosu cumplessu di a Costa Smeralda, natu in u 1962 par opara di u principi ismailita Karim Aga Khan IV. A costa alterna zoni bassi è rinosi à anfrattuusità, scogli granitichi di varii culori è zoni umiti particularamenti intarissanti da un puntu di vista naturalisticu com'è i stagni di Saloni, posti à u terminu di u longu fiordu dinuminatu Golfu di Arzachena.
Cuntenutu
Storia[mudificà | edità a fonte]
L'urighjina di un tuponimu com'è Arzachena, Ardali, Bargasola, Libisonis, Scandariu, Sindia, Siniscola, Tiana si riferisci à i tuponimi di l'Asia Minori, locu da u quali s'iputizeghja ch'eddi poni essa ghjunti, in ebbichi antichissimi, ghjenti in cerca di novi terri. Un'altra affascinanti iputesa dà à u tuponimu Arseguen un'urighjina greca, vistu ch'è ghjà in l'Odissea fù mintuvata a cità di Aptakιa com'è capilocu di u populu di i lestrigoni i quali avariani abitatu sta purzioni di l'Isula. In ogni casu, a più antica ducumintazioni di u tuponimu di Arzachena, in a forma Arsaghene, ricodda à u 1421 in a Carta d'infeudazioni cuncessa da Alfonso IV di Aragona à Ramboldo de Corbaria.
A zona, in periodu rumanu, era nota cù u nomu di Turibulum par via di a grandi roccia à forma di funzu chì subraneghja l'attuali cità è cunsistia in dui centri vicini, Turibulum maior è Turibulum minor. Mantensi una grandi impurtanza par tuttu u periodu ghjudicali, tant'hè ch'è cù u nomu di Arseguen custituiscìa u capilocu di a curatoria di Unale ma dopu a caduta di u Ghjudicatu di Gaddura è l'iniziu di a duminazioni spagnola andò lintamenti spupulendu si, à causa di i friquenti incursioni saracini è murtali pistilenzi. In a siconda mità di u Cinquicentu a zona era praticamenti disabitata.
L'attuali cità, chì poghja annantu à una cuddina granitica fù edificata à parta da u 1716 par vulintà di u rè di Sardegna Carlo Emanueli III, u quali, vista l'incuntrollabilità di a zona nonustanti l'inviu di forzi militari, ritenne ch'è l'unica cosa da fà si fussi l'inviu di preta, chì cunvivendu incù i pastori l'avariani muralizati par via di a pratica di una vita civili è cristiana. Fù cusì ch'è trà u 1774 è 1776 a piccula ghjesgia campestra intitulata à Santa Maria d'Arzaghena vinì/fù nutevulamenti ampliata è cambiò nomu divintendu Santa Maria Maiori/maiò è intornu à edda u paesi si sviluppò nutevulamenti, tantu ch'è in 1909, annu di a furmazioni di u cumitatu pro-autunumia, cuntava dighjà 853 abitanti. In 1922, dopu anni di duri lotti, ottensi l'autunumia da Tempiu Pausania è da tandu cunnisciti un cuntinuu sviluppu urbanisticu è dimugraficu, ultiriuramenti amplificatu in l'anni sissanta da u boom turisticu di a Costa Smeralda.
U 18 nuvembri 2013 hè stata ughjettu di una viulenta fiumara, divuta à u passaghju in a Sardegna nordu-uriintali di u ciclonu Cleopatra, chì hà incausatu, in a sola Arzachena, a morti di i 4 cumpunenti di una famiglia brasiliana, à causa di l'inundazioni di a cantina in a quali eddi viviani.
Munumenti è loca d'intaressu[mudificà | edità a fonte]
Archititturi riligiosi[mudificà | edità a fonte]
In Arzachena sò prisenti quattru ghjesgi di i quali dui sò intitulati à Santa Maria di a Nevi, una à Santa Lucia è una à San Petru. A ghjesgia più antica, intitulata à Santa Maria di a Nevi (Santa Maria Magiori) sorghji in u cori di u centru storicu, in Piazza Risorgimento è ricodda, almenu in a so struttura di basa, à u 1716. In u 1774 è in u 1864 subì nutevuli trasfurmazioni è solu in u 1922 righjunsi l'aspettu oghjincu. A so architittura hè quidda classica di i ghjesgi urbani gadduresi, u pruspettu principali si tarmineghja cù u prufilu di u timpanu à arcu ribassatu, incù campati difiniti da archi à tuttu sestu mentri annantu à u latu drittu s'innalza a torra campanaria à canna quatrata. In u presbiteriu hè cunsirvatu un raffinatu altari di legnu è un intagliu chì rapprisenta a Verghjina cù u Bambinu, chì si pò fà ricuddà à l'ebbica di allargamentu di a ghjesgia, in 1776. L'altra ghjesgia di umonima intitulazioni sorghji pocu distanti, di ricenti custruzzioni, chì hè stata tarminata in 1993. Di diminsioni impunenti, hè rializata in cimentu armatu è rivistita incù blocchi di granitu à vista. Ci si cilibreghja a Festa a siconda dumenica di sittembri.
A ghjesgia intitulata à Santa Lucia ricodda anch'edda à u XVIII seculu è sorghji inarpicata annantu à una cuddina chì subraneghja a cità è da induva si godi un panorama trimendu. A so pianta à trè navati hà un sviluppu di tipu basilica, un tipu di architittura diffusa in i ghjesgi rurali gadduresi. Ci si cilibreghja a Festa u 13 dicembri.
A ghjesgia intitulata à San Petru, chì sorghji in l'umonima è cintrali via, fù ricustruita dopu à essa stata abbattuta in u 1934 ma prubabilamenti ghjà in u Setticentu era una piccula ghjesgia campestra. È stata riaparta à u cultu in 1999 dopu un prufondu restauru è à u so internu hè cunsirvata una statua pulicroma di San Petru chì stà pasendu in catedra, di u XVIII seculu.
In u tarritoriu di Arzachena sò prisenti inoltri numarosi ghjesgi campestri, carattarizati da un'architittura spartana è da una dignitosa puvartà in l'ammubulamentu, prisentani tipicamenti una pianta rittangulari, incù archi à tuttu sestu, sustinuti da contrafforti. Sicondu a tradizioni lucali, l'intitulazioni di 'ssi ghjesgi porta u nomu di u Santu ma a casata di u prubitariu di u tarrenu in u quali hè stata custruita.
Siti archiulogichi[mudificà | edità a fonte]
In i circonda sò prisenti numarosi munumenti di u periodu prinuragicu è nuragicu, chjara tistimunianza ch'edda era vitali in sta zona quidda cultura. A cultura di i cherchji di Arzachena (fini di l'IV - iniziu di u III millenniu a.C.), tipica è uriginali di stu locu, si carattarizeghja rispettu à a cuntimpuranea cultura di Ozieri par nutevuli diffarenzi architittonichi ussirvevuli in a custruzzioni di i necrupoli.
Annantu à a strada statali 125 in dirizzioni d'Olbia, à a periferia di u centru statu, un carteddu turisticu indicheghja a prisenza di u nuracu Albucciu. U nuracu, edificatu à ridossu di un massicciu graniticu, hè un asemplari di tipu mistu. Pocu distanti da u nuracu, hè stata ricintamenti purtata à a luci una tomba di i ghjiganti priva di a grandi stela monulitica è in a quali sò stati ritruvati drentu muneti è incisioni punichi, prova evidenti ch'è a tomba fù imprudata ancu in ebbica succissiva à quidda nuragica.
Pocu distanti da u nuracu Albucciu un antru impurtanti situ archiulogicu hè rapprisintatu da u cumplessu nuragicu di Malchittu, in u quali spicca par intaressu u timpiettu umonimu. Datevuli trà u XVI è u XIV seculu a.C. (Bronzu Mediu), di struttura rittangulara prisenta un'absidi meza circulara induva hè sempri prisenti un banconu par i doni à i divinità. Di punta à l'intrata si trova u temenos, una spezia di sagratu annantu à u quali i piligrini sustavani in l'attesa di entra in u Tempiu par assista à i cirimonii riligiosi.
Prusiguendu da Arzachena nantu à a s.s. 427 par Calangianus, dopu 3 km, si ghjunghji in a lucalità "i Lolghi", induva in cima à una cuddina dumineghja l'umonima tomba di i Ghjiganti, custruzzioni nuragica datevuli intornu à u 1800 a.C. è in ottimu statu di cunsirvazioni. A struttura hè custituita da l'esedra è a stela, quist'ultima essendu carattarizata da dui lastri di granitu soprapposti, un'architittura ardita par quiddi tempi.
Pocu distanti si trova un antru impurtanti situ nuragicu, a necrupola di I Muri, impurtantissima è tistimunianza di a Cultura di i Cherchji di Arzachena. L'architittura hè moltu simplicia, ma unica: i sipolcri, di forma circulara, sò edificati un accantu à l'altru è intornu, picculi casetti in petra racoglini prubabilamenti l'offriti di i parenti à i so defunti. À ghjudicà da i numarosi ughjetti di valori ritruvati in l'aria i defunti sipolti à I Muri diviani essa parsunaghji impurtanti o appartinenti à una classa di spiccu, prubabilamenti di i pastori-cavalieri, guerrieri di valori o marinari.
A tomba di i Ghjiganti di Coddu Vechju, situata in l'umonima lucalità in i circonda di Arzachena hè u più grandi di u so genaru è righjunghji cù a so stela granitica un'altezza di 4,04 metri. A so custruzzioni hè avvinuta in almenu dui periodi distinti: a camara funeraria ricuddaria à u bronzu anticu (1800-1600 a.C.) mentri l'esedra fù rializata più dopu, prubabilamenti in u bronzu mediu (1600-1300 a.C.). À l'internu di a Tomba è in a vicinanza sò stati ritruvati ughjetti di pregiu com'è cuddani, vasi, cuppetti, frissoghji è dicurazioni varii, cunsirvati è visibuli in u museiu G. à. Sanna di Sassari. A tomba di Giganti di Coddu Vechju faci parti di u paesi di u Nuracu A Prisgiona chì si trova à soli 500 metri siguendu a strada chì da a tomba cuntinueghja versu a cuddina di Punta d'Acu.
Lucalità custieri[mudificà | edità a fonte]
A cumuna di Arzachena hà un tarritoriu particularamenti vastu (dopu à Olbia hè u più stesu di a pruvincia) chì inchjudi in intreiu a famosa "Costa Smeralda". Quissa faci di a cumuna smiraldina a prima in Sardegna par numaru di ghjunghjenzi è prisenzi turistichi (u 10,66% di i prisenzi rigiunali in u 2005) parzialamenti cuntrastatu solu da Algheru. I lucalità custieri chì si succedini longu a costa di u tarritoriu cumunali sò: Portu Cervu, Baja Sardinia è Cannigione. L'offrita turistica hè varievuli. Si và da u lussuusissimu Portu Cervu, à u centru turisticu di pristigiu, ma più à a purtata di tutti, Baja Sardinia, finu à Cannigione lucalità marina di pregiu, dutata di tutti i sirvizii necissarii à u turistu è di spiaghji biddissimi ma, sicuramenti menu cunnisciuta è più abburdevuli ch'è i primi dui. A zona custiera cumunali hè particularamenti attrazzata da u puntu di vista turisticu ricittivu (oltri 13 milla posti lettu in alberghi è strutturi cumplimintarii), ricca di alberghi, agriturisimi, beddi casi, risturanti, discutechi è porti turistichi. In a cumuna smiraldina, sò prisenti novi alberghi à 5 steddi (sei di i quali essendu in Portu Cervu), numarosi 4 steddi è parechji, bench'è micca numarusissimi 3 steddi. In u tarritoriu sò prisenti quattru porti turistichi di i quali trè sò attrazzati: Portu Cervu, Poltu Quatu è Cannigione più u picculu molu di Cala Bitta (Baja Sardinia).
Arii naturali[mudificà | edità a fonte]
In i circonda di Cannigione, u Riu San Ghjuvanni sfocia in u golfu di Arzachena criendu una di i principali zoni umiti di a Sardegna sittintriunali, i stagni di Saloni in i quali trovani u so ambienti ideali varii aceddi palustri, com'è l'egretta, l'eronu cinnarinu, i fulaghi, i ghjaddineddi d'acqua è u rarissimu poddu sultanu, ricunnuscibuli da u so piumaghju turchinu è i so longhi zampi rossi. Di quandu in quandu sceglini sti acqui ancu i fenicotteri rosa.
U Poddu Sultanu, in particulari hè un aceddu di a famiglia di i Rallidi, misura circa 47 cm, di piumaghju turchinu-purpuru, cù u bizzicu è zampi rossi incù lunghissimi dita incù i quali s'arrampicheghja faciuli trà i folti è aggruvigliati cannicci, ind'eddu custruisci u so nidu è si nascondi duranti a notti. Difficiulamenti s'alluntana da i cannicci ma quandu quissa accadi, principalamenti prima è dopu u tramontu, hè in cerca di molluschi è pianti acquatichi, a so dieta principali. U Poddu Sultanu hè una spezia rara ed hè prutetta, in Italia, dipoi 1978.
Spustendu si versu l'internu u paisaghju hè dissiminatu di stazzi, i vechji abitazioni gadduresi chì finu à 50 anni fà ani rapprisintatu u punteddu di a vita paisana, parfittamenti insiriti in u paisaghju custituitu da i boschi di alivi è quarci. Oghji sò ristrutturati par usu abitativu o ricunvirtiti à fini di turisimu rurali.
Cultura[mudificà | edità a fonte]
Lingui è dialetti[mudificà | edità a fonte]
L'idioma parlatu hè quiddu gadduresu, un diasistemu escinzialamenti corsu, è dunqua di ceppu tuscanu, moltu simili à quiddu parlatu in a rigioni di Sartè, in u sudu di a Corsica ma incù parechji influssi derivanti da u substratu loguduresu chì era parlatu anticidentamenti duranti u periodu ghjudicali. U dialettu attuali, diffusu in tutta a Gaddura, hè u risultatu di u ripupulamentu di u tarritoriu à opara di pastori corsi è di i so famiglii à parta da u 1600 finu à mità di l'800. In i centri di Olbia, Budoni, Monti, Padru, Golfu Aranci è Luras, puri essendu sturicamenti di lingua loguduresa, hè parlatu ancu u gadduresu. Hà u so sediu à Arzachena a cunsulta par a difesa di sta lingua, a Cunsulta Intercumunali di u Gadduresu. In l'ultimi anni, à seguitu di impurtanti afflussi di ghjenti non gadduresufoni è in particulari in i zoni custieri à maiori cuncintrazioni turistica, si pò nutà una tindenza maiò à l'usu di u talianu nonustanti trà ghjuvanotti u gadduresu sii sempri a lingua maiuramenti imprudata in a cumunicazioni cunfidinziali.
Museiu etnugraficu è mineralogicu[mudificà | edità a fonte]
Apartu pochi anni fà, u Museiu etnugraficu è mineralogicu hè situatu in u centru urbanu è uspiteghja numarosi minirali è fussili cumprati da a Cumuna. Uspiteghja dinò un Centru di ducumintazioni tarrituriali di a scenza di a terra è di l'omu. L'ogetti allucati in u museiu sò circa 15.000, trà minirali è fussili.
Cucina[mudificà | edità a fonte]
A cucina Arzachenesa, com'è tutta quidda gadduresa hè carattarizata da piatti moltu simplici, liati escinzialamenti à a vita paisana, ultimamenti riscuparti è ricircati.
- Primi piatti. A suppa gadduresa o più simpliciamenti suppa (da ùn confonda micca incù a suppa cuàta piattu simili ma tipicu di l'internu) hè senz'altru u piattu più rapprisintativu è notu ancu à u di fora di a Gaddura. Hè di tradizioni priparà la in occasioni impurtati com'è nozzi è fistività è s'otteni intinghjendu fetti di pani in u brodu di carri, altirnendu u pani incù strati di furmagliu è arbi arumatichi è cucendu à u forru. I chjiusòni, i gnoccari gadduresi, si sfarinzieghjani da quiddi sardi par i diminsioni è a manera di priparà li: a tradizioni voli ch'eddi fussini rigurusamenti travagliati di mani è ch'eddi aghjini una diminsioni di circa 3 cm. L'usu hè di priparà 'ssu piattu par u prima aostu. Altri piatti impurtanti sò i fascjoli è taddarini, una suppa di fasgioli è tagliateddi è lu risu cu' i pulpeddi vali à dì u risu cunditu incù pulpetti di carri di maghjali spiziata è suchju di pumata.
- Sicondi piatti. Un di i più impurtanti sicondi piatti hè rapprisintatu da a rivea, curatedda di agneddu o caprettu à u broccu, à spessu priparata incù a frissoghja (a cògghjia). Ci hè dopu Lu casgiu furriatu veni à dì furmagliu, generalamenti vaccinu, fusu è cunditu incù meli o zuccaru. Un antru sicondu piattu impurtanti hè A mazza frissa, un impastu di crema è farina cottu à focu lentu in a frissoghja, incù meli o zuccaru.
- Dulciumu. Lu pani è sabba, biscottu tipicu di Ognissanti hè priparatu mischiendu à un impastu di ova è farina u mostu d'uva cotta. I biscotti natalecci sò I cucciuleddi, cunditi incù meli, i niuleddi è l'acciuleddi, quisti ultimi essendu cumposti di pasta dolci fritta è ricuparta di meli. I biscotti di Carnivali par eccellenza sò parò i fritteddi (i frisgioli), fritti suventi in l'oliu di listincu, u tuttu accumpagnatu da u Varmintinu di i vigni di u lucali.
Varmintinu di Gaddura[mudificà | edità a fonte]
Arzachena hè una di i cumuni maiori pruduttori di Varmintinu di Gaddura DOCG, un vinu biancu prigiatu carattaristicu di u nordu di a Sardegna, di u quali u vignali, urighjinariu di u Portugallu fù introduttu da i liguri in Corsica, da induva si diffusi dopu in Gaddura. U vinu, di culori giaddu pagliarinu incù lighjeri riflessi virdicci, hà un sapori diddicatu è lighjiramenti amarognulu è hè pruduttu in diversi appiddazioni frà i quali: Varmintinu di Gaddura (biancu seccu) è Varmintinu di Gaddura supiriori. Quist'ultima pruduzzioni, cirtamenti di qualità supiriori righjunghji un gradu alcolicu di circa 14%. A pruduzzioni hè ammissa solu in i cumuni di a pruvincia di Olbia-Tempiu è di Sassari.
Fonti[mudificà | edità a fonte]
'Ss'articulu pruveni in parti o in tutalità da l'articulu currispundenti di a wikipedia taliana.


text:
Groucho Marx
Julius Henry Marks, nomu d'arti di Groucho Marx (Nova Jorca, 2 di uttùviru 1890 – Los Angeles, 19 di austu 1977) fu n'atturi e còmicu miricanu. Terzu dî cincu Frati Marx, cu cui ricitau 'n numirusi film còmici di successu tra l'anni '20 e '40, fu nutatu poi ô granni pùbbricu miricanu macari pâ sò cunnuzzioni dû show radiufònicu e televisivu You Bet Your Life. La figura dû sò pirsunaggiu (ucchiali, baffi e sicarru) addivintau na mmàggini assai canusciuta pi tuttu lu munnu, e cu tempu, na caricatura vera.


text:
Wiki
Nu wiki eni nu tipu di paggina webbi ca pirmetti a chiunqui di criari e iditari i so paggini ca fu strummintatata di Ward Cunningham prima vota nta lu 1995.
A palora urigginariamenti vinissi di la lingua Hawaiana e stapissi a significai "viluci" o "vilucità".
Passau nta a tirminoluggìa culloquiale supra a internet ca stapissi a significari a parula curta ppi "vilòci", "Wikipedia", "Anarchopedia", "Conservapedia" ecc. ecc.
Si quarchidunu scrivi quarchi ccosa ca è sbagghiata, allura n'autra pirsuna ca si n'adduna a ppo canciàri facirmenti.
Ppi stu motivu a pàggina addiventa sèmpri miegghiu ogni vta ca quarchidun a cància.
Si quarchidun s'arricrìa a scrìviri quarchi cosa sbagghiata ppi sfìzziu allura l'amministraturi u bloccanu accussini iddu nun ppo cchiu participàri.
Purtroppu a maggiuritati dei participanti è anonima picchi s'anu virificatu spessu uffisi gràvi versu autri pirsuni ca s'arriggistrarru cu lu veru nomi e cugnomi.
I pirsuni pònu màcari fàrisi na parrata supra a "pàggina i discussioni" in qustioni accussì ca i pirsuni capisciunu i còsi miegghiu.
Li Wiki pònu ssiri utilizzati ppi robbi diffirènti e tutti li wiki nun anu i stissi rèuli.
Ppa isempiu lu scopu di Wikipedia è chiddu di scrìviri articuli ppi criàri n'inciclupidia nta tutti i lincui canusciuti.


text:
Afà
Afà hè una cumuna di u dipartimentu di a Corsica suttana.
Cuntenutu
Storia[mudificà | edità a fonte]
À l'urighjini u paesu di Afa era un paisolu chjucu di a cumuna di Bucugnà. In 1852 a cumuna di Afà fubbi criata grazia à a cissioni di tarritoria di i cumuni di Sarrula è Carcupinu, di U Poghju è Mezzana è di Alata. U primu merri di Afà si chjamava Carlu Calvelli, in carica, da 1852 à 1858. Carlu Calvelli hè mortu à 48 anni in 1858.
U paesu hè statu pupulatu da i pastori di Bucugnà a l'uccasioni di i transumanzi di i pecuri hè par quistu chì i vechji famiddi di Afà sò urighjinarii di Bucugnà. D'astati tanti abitenti di Afà vani in u paesu di Bucugnà.
Giugrafia[mudificà | edità a fonte]
Situata à una duzina di chilometri à l'Estu di Aiacciu, a cumuna di Afà cumprendi, oltri à u paesu principali, i lucalità di Piscia Russa, Pastriccialè è una parti di Balionu. Da Afà sorghji u "supportu Gozzi", una roccia alta di 708 metri.
Afà hà una scola elementari. Ci sò setti classi elementari è dui classi par a scola materna, par un tutali di quasgi duicentu elevi. A scola di Afà fubbi inaugurata in 1988 da Lionel Jospin chì era à l'epica ministru di l'istruzzioni naziunali.
A mirria di Afà hè stata ristaurata à a fini di l'anni nuvanta. Nanzu à issu sorghji un munumentu à i caduti rializatu da unu scultori urighjinariu di Afà, Natali Bonardi, di u quali truvami i statui in i quattru agnona di a Corsica è chì hà ancu u so atelier a Afà. U merri di Afà si chjama Pasquali Miniconi.
À u centru di u paesu si trova una chjesa chì hà quasgi centu anni. In u paesu ci sò una farmacia è un centru midicali apertu 8 anni fa.
Si pò acceda à Afà da 2 stradi: quidda di Balionu è quidda di Mezzavia.